hotchpotch/miracl-hf-unified huggingface dataset:
రావినూతల శ్రీరామమూర్తి
రావినూతల శ్రీరామమూర్తి రంగస్థల నటుడు, రచయిత, దర్శకుడు.
శ్రీరామమూర్తి 1953లో గుంటూరు జిల్లా, తెనాలి మండలం అంగలకుదురు గ్రామంలో జన్మించారు.
1976లో నాటకరంగంలోకి ప్రవేశించారు. పూలరంగడు నాటకంలో మొదటిసారిగా నటించారు. 1986లో స్వర్గీయ ఆలపాటి వెంకట్రామయ్య కళాపరిషత్ స్థాపించి అనేక నాటక పోటీలు నిర్వహించారు. ఎన్.టి. రామారావు మెమోరియల్ కళాపరిషత్, నన్నపనేని వెంకట్రావ్ స్మారక కళాపరిషత్, అంబేద్కర్ మెమోరియల్ కళాపరిషత్ లలో చురుగ్గా పొల్లొని నిర్వాహణలో సహకరించారు.
ప్రస్తుతం తెనాలి పంచాయితీ రాజ్ ఇంజనీరింగ్ శాఖలో పనిచేస్తున్నారు.
వంటి నాటకాలు రచించి, దర్శకత్వం వహించారు.
తను వచ్చెనంట
తను వచ్చెనంట 2016లో విడుదలైన తెలుగు చిత్రము. ఇది ప్రధానముగా జాంబీ ప్రధానంశంగా సాగే చిత్రము.
2016 అక్టోబరు21 శుక్రవారం పలు సినిమాలతో పాటు రష్మీ నటించిన ‘తను వచ్చెనంట’ సినిమా కూడా విడుదలైంది. ఈ చిత్రము విడుదల అనంతరం పెద్దగా ఆకట్టుకొలేకపోయింది. ఫిల్మ్ నగర్ వర్గాలు సినిమా బాగాలేదనేశాయి. జోంబీ (దెయ్యం) కథ అంటూ రొటీన్ హర్రర్ -కామెడీ సినిమాను చూపించారంటూ సినీ విమర్శకులు పెదవి విరిచారు. సినిమాలో వచ్చే ఏ సన్నివేశం కూడా ఆసక్తికరంగా లేదని తేల్చి చెప్పారు. సినిమాలో రష్మీ అందాల ఆరబోత మినహా.. ఈ సినిమాకు కలసి వచ్చిన అంశమేదీ లేదని అంటున్నారు. ఈ సినిమా నుంచి ఆశించాల్సినదేమీ లేదంటున్నారు.
కొత్తూరు ధనదిబ్బలు
కొత్తూరు ధనదిబ్బలు & పాండవుల గుహలు కొత్తూరు గ్రామం సమీపంలో (విశాఖపట్నం జిల్లా రాంబిల్లి మండలంలో ఉన్న గ్రామం) ఉన్న బౌద్ధ గుహలు. 
ఇది పురాతన బౌద్ధక్షేత్రం. ఇక్కడ మహాస్థూపం మరియు బౌద్ధ సన్యాసులు నివసించిన గుహల అవశేషాలు ఉన్నాయి. ఇది శారదానదీ తీరంలో ఉన్న ఈ గుహల ప్రాంతాన్ని క్రీ.పూ. 1 శతాబ్ధం నుండి క్రీ.శ 2వ శతాబ్ధం వరకు బైద్ధ సన్యాసుల నివాసప్రాంతంగా ఉండేదని విశ్వసిస్తున్నారు.ఈ ప్రాంతాన్ని ప్రాంతీయంగా " ధనదిబ్బలు అని పిలుస్తుంటారు.
ఈ ప్రదేశంలో ఇప్పటికీ ఆర్కియాలజీశాఖ త్రవ్వకాలు నిర్వహిస్తున్నారు. ఇక్కడ విహారాలు మరియు శిలాశాసనాలు బయల్పడుతూ ఉన్నాయి. మహాస్థూపం సమీపంలో చిన్న రాతి పీపాలు ఉన్నాయి. కొండనుండి కొతదూరం పోయిన తరువాత అక్కడక్కడా ఇటుకలు ఊడిపోయిన బౌద్ధవిహారాలు ఉన్నాయి.మరికొంత దూరంలో రాతిని తొలిచిచేసిన 5 గుహలు ఉన్నాయి. ఈ గుహలను పాండవుల గుహలు అని ప్రాంతీయులు చెపుతుంటారు.సరైనరక్షణ మరియు కాపలా లేనికారణాంగా ఇటుకలను ప్రజలు వారి నిర్మాణాలకు వాడుకుంటున్నారు. అవశేషాల చుట్టూ కంచ నిర్మించబడింది. ఆర్కియాలజీశాఖ ఇక్కడ ఒకపూదోటను నిర్వహిస్తున్నారు.
కొత్తూరు ధనదిబ్బలు ఎలమంచలి టౌన్ నుండి అచ్యితపురం వెళ్ళేదారిలో ఎలమంచలి నుండి 8 కి.మీ దూరంలో ఉంటుంది.
ఎర్రవరం గుహలు
ఎర్రావరం గుహలు యేలేరు నదికి ఎడమవైపు తీరంలో రాజమండ్రి నుండి విశాఖపట్నం వెళ్ళేదారిలో రాజమండ్రికి 45కి.మీ దూరంలో ఉన్నాయి. 
ఈ గుహలు ధన్ల- దిబ్బ కొండ మీద ఉన్నాయి. 
ఇక్కడ త్రవ్వకాలలో లభించిన అవశేషాలు క్రీ.పూ. 100 సమవత్సరాల నాటివని విశ్వసిస్తున్నారు ఈప్రాంతం క్రీ.పూ. మొదటి శతాబ్ధం నుండి క్రీ.శ 2వ శతాబ్ధం వరకు సుసంపన్నంగా విలసిల్లింది.
కామాక్షి అమ్మవారి దేవాలయం, కంచి
కామాక్షి అమ్మవారి దేవాలయం కంచి లో ఉన్న ప్రముఖ దేవాలయం. కాంచీపురం, కాంజీవరం, కంచి వంటి పేర్లతో పిలిచే ఈ నగరం చారిత్రకంగా ప్రసిద్ధి చెందిన పవిత్ర నగరాల్లో ఒకటి. మధురై లోని మీనాక్షి అమ్మవారి ఆలయం, తిరుచిరాపల్లి సమీపంలోని తిరువనైకవిల్ అఖిలాండేశ్వరి అమ్మవారి ఆలయం, కంచి కామాక్షమ్మ దేవాలయం తమిళనాట పేరు పొందిన అమ్మవారి ఆలయాలు. ఈ ఆలయాన్ని కాంచీపురం రాజధానిగా పరిపాలించిన పల్లవ రాజులు కట్టించివుండవచ్చు.
పైగా సమాధులు
పైగా సమాధులు లేదా మఖ్బారా షామ్స్ అల్-ఉమరా అన్నవి నిజాం రాజులకు తీవ్ర విధేయులుగా ఉంటూ వారి వద్ద రాజ్యతంత్ర నిపుణులుగా, సేనా నాయకులుగా పనిచేసిన పైగా వంశానికి చెందిన సమాధులు. మొజాయిక్ పలకలు పరిచి, శిల్పనైపుణ్యానికి ప్రసిద్ధిచెందిన ఈ అపురూప నిర్మాణాలు హైదరాబాద్ రాజ్యం కాలంలో నిర్మించిన ప్రసిద్ధ కట్టడాల్లోనివి. పైగాల సమాధులు హైదరాబాద్ నగరంలో చార్మినార్ కు ఆగ్నేయంగా 4 కిలోమీటర్ల దూరంలోని పిసల్ బండ ప్రాంతంలో ఒవైసీ ఆసుపత్రి పక్క నుంచి సంతోష్ నగర్ వెళ్ళే చిన్న దారిలో నెలకొన్నాయి. సున్నం, మోర్టార్లతో నిర్మించా అందంగా పాలరాయి అమర్చి చెక్కి తయారుచేశారు. ఈ సమాధులు 200 సంవత్సరాల పూర్వం నాటివి, పలు తరాలకు చెందిన పైగా ప్రభువంశీకులను ఇక్కడ సమాధి చేశారు.
మొట్టమొదట పైగా సమాధులు విసిరివేసినట్టు, పట్టించుకోని ప్రదేశంలా కనిపించినా అటువంటి స్థితిలోనూ అంత అందంగా కనిపిస్తున్న ఆ కళ గురించి క్రమంగా తెలుస్తుంది. అద్భుతమైన శిల్ప నైపుణ్యం, పూల డిజైన్లలో విశిష్టత, మొజాయిక్ పలకలు చేర్చిన పద్ధతి ఈ కట్టడాలకు అందం తీసుకువస్తోంది. సమాధులు, వాటి గోడలు సునిశితంగా చెక్కి, పాలరాతి ముక్కలతో అలంకరించారు.
దన్యాంగ్-కున్షన్ గ్రాండ్ బ్రిడ్జ్
దన్యాంగ్-కున్షన్ గ్రాండ్ బ్రిడ్జ్ (Danyang–Kunshan Grand Bridge) అనేది ప్రపంచంలో అతిపొడవైన వంతెన. ఇది బీజింగ్-షాంఘై హై-స్పీడ్ రైలుమార్గం కోసం నిర్మించబడిన 164.8 కిలోమీటర్ల (102.4 మైళ్ళు) పొడవైన వయాడక్ట్ (అనేక మధ్య గోడల వంతెన).
ఈ వంతెన ఈస్ట్ చైనా జియంగ్సు ప్రావిన్స్ లో షాంఘై మరియు నాన్జింగ్ మధ్య రైలు మార్గంలో ఉంది. ఇది యాంగ్జీ నది డెల్టా ప్రాంతంలో ఉంది ఈ భౌగోళిక ప్రాంతం లోతట్టు ప్రాంత వరి మడులు, కాలువలు, నదులు మరియు సరస్సుల లక్షణాలను కలిగి ఉంది. ఈ వంతెన సుమారు 8 నుంచి 80 కిమీ (5 నుండి 50 మైళ్ళు) నదికి దక్షిణంగా, యాంగ్జీ నదికి సమాంతరంగా ఉంటుంది.
2010లో పూర్తయిన ఈ వంతెన 2011లో ప్రారంభించబడింది. దీని నిర్మాణానికి 10,000 మంది సిబ్బందితో నాలుగు సంవత్సరాలు పట్టింది, దీని నిర్మాణ వ్యయం 8.5 బిలియన్ డాలర్లు. ఈ బ్రిడ్జి 2011లో ప్రపంచంలో అతి పొడవైన వంతెనగా గిన్నీస్ బుక్ లోకి ఎక్కింది.
రణ్ వీర్ సింగ్
రణ్ వీర్ సింగ్ భవ్నాని, (జననం 1985 జూలై 6) ప్రముఖ బాలీవుడ్ నటుడు. 2010లో యశ్ రాజ్ ఫిలింస్ నిర్మాణంలో వచ్చిన బాండ్ బాజా బారాత్ సినిమాతో తెరంగేట్రం చేశారు ఆయన. ఈ సినిమా కమర్షియల్ గా మంచి విజయం సాధించడమే కాక, విమర్శకుల ప్రశంసలు కూడా అందుకుంది. ఈ సినిమాలోని నటనకు గానూ, ఫిలింఫేర్ ఉత్తమ నటుడు డెబ్యూ పురస్కారాన్ని అందుకున్నారు రణ్ వీర్. బ్లూమింగ్టన్ లోని ఇండియానా విశ్వవిద్యాలయంలో డిగ్రీ పూర్తి చేశాకా, సినిమాల్లో నటించేందుకు భారతదేశం వచ్చేశారు ఆయన.
సురేంద్ర కృష్ణ
సురేంద్ర కృష్ణ ఒక తెలుగు సినీ పాటల రచయిత. గిల్లి కజ్జాలు అనే సినిమాతో గీత రచయితగా సినీ రంగ ప్రవేశం చేశాడు. ఈవివి సత్యనారాయణ, రవిరాజా పినిశెట్టి, కరుణాకరన్ లాంటి దర్శకులతో కలిసి పనిచేశాడు. తమ్ముడు, ఆర్య, ఎవడి గోల వాడిదే లాంటి చిత్రాల్లో ఆయన రాసిన పాటలు ఆదరణ పొందాయి.
ఆయన తండ్రి కోడూరి శ్రీమన్నారాయణ పౌరోహిత్యం చేసేవాడు. చిన్నప్పుడు ఇతనికి దర్శకుడు కావాలనే ఆశ ఉండేది. కాలేజీ రోజుల్లో పాటలు, కవితలు రాయడం ఆయనకు హాబీగా ఉండేది. సినిమాల్లోకి రాక మునుపు ఓ బి.పి.ఓ సంస్థలో పని చేసేవాడు. సినిమాల్లో అవకాశాలు వచ్చినా తండ్రి కోరిక మేరకు కొద్ది రోజులు రెండు రంగాల్లోనూ కొనసాగాడు.
ఆయన రాసిన పాటల్లో ఆదరణ పొందిన పాటలు. పవన్ కల్యాణ్ కథానాయకుడిగా నటించిన తమ్ముడు సినిమాలో "ఏదోలా ఉందీ వేళ నాలో", సుకుమార్ దర్శకత్వంలో వచ్చిన ఆర్య సినిమాలో "తకధిమి తోం తకధిమి తోం", రవిరాజా పినిశెట్టి దర్శకత్వంలో వచ్చిన మా బాపు బొమ్మకు పెళ్ళంట సినిమాలో "మాటలే రాని వేళ పాట ఎలా పాడను". ఈ పాట పాడిన తర్వాత గాయని ఉషకు నిజంగానే కళ్ళలో నీళ్ళు వచ్చాయని సురేంద్ర ఆంధ్రజ్యోతికిచ్చిన ఇంటర్వ్యూలో చెప్పాడు. ఈవివి దర్శకత్వంలో వచ్చిన ఎవడి గోల వాడిదే సినిమాలో 12 నిమిషాల పాటు సాగే పేరడీ పాట రాశాడు. ఇందులో 25 హిట్ పాటల పల్లవులకు పేరడీలున్నాయి.
ఎ. వి. ఎస్. రాజు
అల్లూరి వెంకట సత్యనారాయణ రాజు (ఎ. వి. ఎస్. రాజు) ఆంధ్రప్రదేశ్ కు చెందిన ప్రముఖ పారిశ్రామిక వేత్త. నాగార్జున కన్ స్ట్రక్షన్స్ కంపెనీ లిమిటెడ్ అధ్యక్షుడు. వ్యాపార రంగంలో ఆయన కృషికి గాను 2010 లో భారత ప్రభుత్వం ఆయనకు పద్మశ్రీ పురస్కారం ప్రధానం చేసింది. 2007 లో ఆయన సత్యసాయిబాబా పై రాసిన పుస్తకం అతిపెద్ద జీవిత చరిత్రగా గిన్నిస్ బుక్ లోకి ఎక్కింది.
నాగార్జున సంస్థ తరపున హైదరాబాదులోని నెక్లెస్ రోడ్డు, ఢిల్లీ ఎయిర్ పోర్టు లాంటి ఎన్నో ప్రతిష్టాత్మకమైన నిర్మాణాలు చేపట్టాడు.
ఎ.వి.ఎస్. రాజు ఏప్రిల్ 18, 1937 న తూర్పు గోదావరి జిల్లా, అంతర్వేదిపాలెంలో ఒక మధ్యతరగతి కుటుంబంలో జన్మించాడు. ఆయన తండ్రి నారాయణ రాజు వ్యవసాయంతో పాటు కాంట్రాక్టు పనులు కూడా చేసేవాడు. రాజు తొమ్మిదో తరగతిలో ఉండగా తండ్రి అనారోగ్యంతో మంచం పట్టాడు. దాంతో ఆయన చదువుకు విరామమిచ్చి తండ్రికి సహాయపడ సాగాడు. దాదాపు రెండేళ్ళూ తండ్రికి వ్యవసాయంలోనూ, కాంట్రాక్టు పనుల్లోనూ సహాయం చేస్తూ పోటీ ప్రపంచంలో బతకడానికి కావాల్సిన నైపుణ్యాలన్నీ నేర్చుకున్నాడు. తరువాత కొద్ది కాలానికి తండ్రి మరణించాడు.
బాచు అచ్యుతరామయ్య
బాచు అచ్యుతరామయ్య (సెప్టెంబర్ 23, 1926 - జూన్, 2018) రంగస్థల నటులు, రాజకీయ నాయకులు, క్రీడాకారులు.
అచ్యుతరామయ్య 1926లో సెప్టెంబర్ 23న గాజుల్లంకలో జన్మించారు. యువజన సంఘంలో చేరి ప్రముఖ కమ్యూనిష్టు నాయకులు చల్లపల్లి నారాయణరావుతో కలిసి కమ్యూనిష్టు నడిపిన వివిధ ఉద్యమాలలో పాల్గొన్నారు. ప్రజనాట్య మండలి నిర్వహించిన ఫాసిష్టు వ్యతిరేక శిక్షణా శిబిరంలో శిక్షణ పాందారు. సుంకర సత్యనారాయణ వద్ద బుర్రకథ నేర్చుకున్నారు.
గాజుల్లంకలో వయోజన పాఠశాల, బ్రాంచి పోస్టాఫీస్ ఏర్పాటుచేశారు. గాజుల్లంకలో 36 సంవత్సరాలు ఉపాధ్యాయులుగా, 40 సంవత్సరాలు బ్రాంచి పోస్ట్ మాస్టర్ గా పనిచేశారు. పదవీ విరమణ సమయంలో 40మంది కళాకారులను, క్రీడాకారులను, విద్యావేత్తలను సన్మానించారు.
1958 ప్రాంతంలో విరివిగా నాటకాలలో నటించారు.
మొదలైన నాటకాలలో నాయక పాత్రలు పోషించారు.
2018, జూన్ నెలలో మరణించారు.
ఆచార్య బాలకృష్ణ
ఆచార్య బాలకృష్ణ (జన్మనామం: నారాయణ్ ప్రసాద్ సుబేది) భారత దేశానికి చెందిన ఆయుర్వేద నిపుణుడు. పతంజలి ఆయుర్వేద ఉత్పత్తుల సంస్థల కార్యనిర్వాహణాధికారి. యోగ్ సందేశ్ అనే పత్రికకు ముఖ్య సంపాదకుడిగానూ, పతంజలి విద్యాపీఠానికి అధినేతగానూ బాధ్యతలు నిర్వహిస్తున్నాడు.
బాలకృష్ణ అసలు పేరు నారాయణ్ ప్రసాద్ సుబేది. ఆయన నేపాల్ లో పుట్టాడు. భారత్ లో పెరిగాడు. హర్యానా లో ఓ గురుకులం లో చదువుకునేటపుడు బాబా రాందేవ్ తో పరిచయం ఏర్పడింది.
బాలకృష్ణ భారతీయ పౌరసత్వానికి సంబంధించి, తన విద్యార్హతల నేపథ్యంలో అనేక వివాదాల్లో ఎదుర్కొన్నాడు.
2011 లో సీబీఐ అతని మీద ఫోర్జరీ, మరియు మోసం అభియోగాలు మోపింది. వారి అభియోగం ప్రకారం ఆయనకు జారీ చేసిన పాస్ పోర్టు నకిలీ హైస్కూల్ మరియు గ్రాడ్యుయేషన్ పత్రాల ఆధారంగా ఇచ్చారని, అతను అనుమతి లేకుండా పిస్టల్ ను కలిగి ఉన్నాడని పేర్కొంది. తరువాత ఎన్ ఫోర్స్ మెంట్ డైరెక్టరేట్ మనీ లాండరింగ్ కు సంబంధించి ఒక కేసు పెట్టింది, కానీ 2 సంవత్సరాల విచారణ తర్వాత ఆధారలేమీ దొరకకపోవడంతో 2014 లో కేసును మూసేసింది. ఇంకో కేను ఆయన మీద, ఆయనకు నకిలీ ధృవపత్రం ఇచ్చినట్టుగా చెప్పబడుతున్న ఒక సంస్కృత కళాశాల ప్రింసిపల్ నరేష్ చంద్ర ద్వివేది మీద నమోదు చేశారు. ఈ కేసులన్నీ 2014 లో మూసివేయబడ్డాయి.
నందిని నర్సింగ్‌హోం
నందిని నర్సింగ్‌హోం 2016లో విడుదలైన తెలుగు చిత్రం. ప్రముఖ తెలుగు నటుడు నరేష్ కుమారుడు విజయ నవీన్ కృష్ణ ఈ చిత్రం ద్వారా తెలుగు సినిమా రంగప్రవేశం చేశాడు.
చంద్రశేఖర్ అలియాస్ చందు (నవీన్ విజయ్ కృష్ణ) ఎంకామ్ చదివి ఉద్యోగం లేక ఇబ్బంది పడుతుంటాడు. తప్పనిసరి పరిస్థితుల్లో తాను ఎంబీబీఎస్ చదివానని చెప్పుకుని నందిని నర్సింగ్ హోం అనే హాస్పిటల్లో వైద్యుడిగా చేరతాడు. అక్కడ కాంపౌండర్ గా పని చేసే స్నేహితుడి సాయంతో ఎలాగోలా నెట్టుకొస్తుంటాడు. ఆ హాస్పిటల్ యజమాని అయిన నందిని (నిత్య) అతణ్ని ఇష్టపడుతుంది. ఐతే గతంలో అమూల్య (శ్రావ్య) అనే అమ్మాయితో ప్రేమలో ఎదురైన చేదు అనుభవాన్ని దృష్టిలో పెట్టుకుని నందినికి కొంచెం దూరంగా ఉంటాడు చందు. ఇదిలా ఉంటే చందు చేసిన తప్పిదం కారణంగా ఒక ప్రాణమే పోతుంది. దీనికి తోడు నందిని నర్సింగ్ హోంలో కొన్ని అనూహ్య పరిణామాలు జరుగుతాయి. ఇంతకీ చందు ఏం తప్పు చేశాడు.. హాస్పిటల్లో తెర వెనుక ఏం జరుగుతుంటుంది.. అమూల్యతో అతడి గతమేంటి.. నిత్యతో చందు వ్యవహారం ఎక్కడిదాకా వెళ్లింది.. అన్నది మిగతా కథ.
టినూ ఆనంద్
టినూ ఆనంద్ (జ. మే 4, 1953) ఒక భారతీయ సినీ నటుడు, రచయిత, మరియు దర్శకుడు. ఆయన అసలు పేరు వీరేందర్ రాజ్ ఆనంద్. ఇతని తండ్రి ఇందర్ రాజ్ ఆనంద్ ప్రముఖ సినీ రచయిత. సోదరుడు బిట్టు ఆనంద్ సినీ నిర్మాత. కొన్ని బెంగాలీ సినిమాలకు సత్యజిత్ రాయ్ కు సహాయకుడిగా వ్యవహరించాడు.
టినూ ఆనంద్ తండ్రి ఇందర్ రాజ్ ఆనంద్ సినిమా పరిశ్రమలో ప్రముఖ రచయిత. టిను మాయో కళాశాలలో చదువుకున్నాడు. ఇందర్ రాజ్ ఆనంద్ మొదట్లో తన పిల్లలిద్దరిని సినీ పరిశ్రమలో ప్రవేశింపజేయడానికి అంతగా ఇష్టపడలేదు. కానీ టినూ కున్న ఆసక్తిని గమనించి అప్పటికే పరిచయం ఉన్న తన స్నేహితుడు సత్యజిత్ రాయ్ దగ్గరికి పంపించాడు.
సింగీతం శ్రీనివాస రావు దర్శకత్వంలో వచ్చిన ఆదిత్య 369 సైన్స్ ఫిక్షన్ సినిమాలో టైం మెషీన్ ను సృష్టించే శాస్త్రవేత్త పాత్రను పోషించాడు. అంజి సినిమాలో ఆత్మ లింగాన్ని సాధించి అమరుడు కావడానికి ప్రయత్నించే ప్రతినాయకుడుగా నటించాడు. ఎస్వీ కృష్ణారెడ్డి దర్శకత్వంలో వచ్చిన మరో సైన్స్ ఫిక్షన్ సినిమా ఘటోత్కచుడు సినిమాలో రోబో శాస్త్రవేత్త పాత్రను పోషించాడు.
ప్రపంచంలోనే అతి పెద్ద గొడ్డలి
ప్రపంచంలోనే అతి పెద్ద గొడ్డలి (World's largest axe) నాకేవిక్, న్యూ బ్రున్స్విక్, కెనడాలో ఉంది. ఈ గొడ్డలి 15 మీటర్ల (49 అడుగులు) పొడవు మరియు 55 టన్నుల బరువు ఉంటుంది. గొడ్డలి తల 7 మీటర్ల (23 అడుగులు) వెడల్పు ఉంటుంది. దీని కాంక్రీటు స్టంప్ వ్యాసం 10 మీటర్లు (33 అడుగులు). ఇది 1991లో కెనడాలోని వుడ్‌స్టాక్ పట్టణంలోని ఒక కంపెనీచే రూపొందించబడి నిర్మించబడింది. ఈ గొడ్డలి తల భాగంలో దీని ప్రారంభ సమయ శిలాఫలకం ఇమడ్చబడివుంది.
ఈ భారీ గొడ్డలి భూత, వర్తమాన మరియు భవిష్యత్ కాలాలలో అడవుల ప్రాముఖ్యతను సూచిస్తుంది.
పింగళ కల్యాణి (సీతారావమ్మ)
పింగళ కళ్యాణి ప్రముఖ రంగస్థల, సినిమా నటి, గాయని.
కల్యాణి 1918లో మమిళ్లపల్లి పింగళ సుబ్బారాయుడు, అన్నపూర్ణ దంపతులకు జన్మించారు.
పద్యాలు, పాటలు అవలీలగా పాడగలిగిన ఈమెను డా. చంద్రమౌళి సత్యనారాయణ ప్రోత్సహించి రంగస్థలానికి తీసుకొచ్చారు. పౌరాణిక, చారిత్రక నాటకాలలో ప్రధాన పాత్రలు పోషించారు. ఆంధ్ర ప్రదేశ్ లోనే కాకుండా ముంబాయ్, కలకత్తా, చెన్నై, బెంగుళూర్, ఒరిస్సా మొదలైన ప్రాంతాలలో నాటకాలు ప్రదర్శించారు. నటిగా కొన్ని సినిమాలలో నటించి మరలా తెనాలి వచ్చి, అగ్రనటులతో నాటకాలలో నటించారు.
వంటి నాటకాలలో ప్రధాన పాత్రలు ధరించారు.
ఈవిడ సినీరంగ ప్రవేశం విచిత్రంగా జరిగింది. చంద్రమౌళి నాటకాలలో నటిస్తున్న కళ్యాణిని చూసిన సముద్రాల రాఘవాచార్య తనను సినిమాలో నటింపచేయడానికి మద్రాస్ కి తీసుకెళ్లి బి.యన్.రెడ్డి కి పరిచయం చేసారు. తను తీసే సినిమాలలో కనీసం ఒక్కరైనా కొత్తవారికి అవకాశం ఇవ్వాలనేది బి.ఎన్.రెడ్డి నియమం. అలా ఆయన సీతారావమ్మను, కళ్యాణి గా పేరుమార్చి వందేమాతరం సినిమాలో రెండవ కథానాయిక పాత్రకు తీసుకున్నారు. ఈ సినిమాలో కళ్యాణి తన పాటలు తానే పాడుకున్నారు. ఈ సినిమాతో సినీనటిగా స్థిరపడ్డారు.
వంటి దాదాపు 12 సినిమాల్లో నటించారు.
సినిమాలు, నాటకాలో వాసి తగ్గిందని, కళారాధన కనిపించడంలేదని ఎప్పుడూ చెబుతుండేవారు. చివరి దశలో వీరి జీవితం కఠినంగా గడిచింది. ప్రభుత్వం వారు నెలకు రూ. 150/- ఇచ్చేవారు.
78 సంవత్సరాల వయసులో 1996లో మరణించారు.
వల్లభజోస్యుల శివరాం
వల్లభజోస్యుల శివరాం పాతతరం సినిమా నటుడు. సహాయ పాత్రలలో ఎక్కువగా నటించాడు. ఇతడు వాహినీ స్టూడియోలో శబ్దగ్రాహకుడిగా చేరి ఒకవైపు సినిమాలలో నటిస్తూనే సౌండ్ ఇంజనీర్‌గా అనేక సినిమాలకు శబ్దగ్రహణం చేశాడు. ఇతడు ముక్కామల, ఎన్.టి.ఆర్, జగ్గయ్య, కె.వి.ఎస్‌.శర్మ మొదలైన వారితో కలిసి నవజ్యోతి సమితి అనే నాటక సంస్థ ద్వారా అనేక నాటకాలను ప్రదర్శించాడు. 
ఇతడు నటించిన తెలుగు సినిమాలలో కొన్ని:
సంజయ్ లీలా భన్సాలీ
సంజయ్ లీలా భన్సాలీ, ప్రముఖ బాలీవుడ్ దర్శకుడు, నటుడు, నిర్మాత, స్ర్కీన్ ప్లే రచయిత, సంగీత దర్శకుడు. ఫిలిం అండ్ టివి ఇన్స్టిట్యూట్ ఆఫ్ ఇండియాకు పూర్వ విద్యార్థి ఆయన. భన్సాలీ ప్రొడక్షన్స్ అనే సినీ నిర్మాణ సంస్థకు స్థాపకుడు. సంజయ్, తన పేరులోని "లీలా" అనే పేరును తల్లి లీలా భన్సాలీకి గుర్తుగా పెట్టుకున్నారు.
విధు వినోద్ చోప్రా వద్ద పరిందా, 1942:ఎ లవ్ స్టోరీ, కరీబ్ సినిమాలకు సహదర్శకునిగా కెరీర్ ప్రారంభించారు సంజయ్. ఖామూషీ:ది మ్యూజికల్ అనే సినిమాతో దర్శకునిగా తెరంగేట్రం చేశారు ఆయన. ఈ సినిమా పెద్దగా విజయవంతం కాలేదు. కానీ విమర్శకుల ప్రశంసలు అందుకుంది. ఐశ్వర్యా రాయ్, సల్మాన్ ఖాన్, అజయ్ దేవగణ్ లతో హమ్ దిల్ దే చుకే సనమ్ సినిమా తీశారు సంజయ్. ఈ సినిమా భారీ విజయం సాధించింది. అంతే కాక ఎన్నో పురస్కారాలు కూడా గెలుచుకోవడం విశేషం.
ఆ తరువాత షారుఖ్ ఖాన్, ఐశ్వర్య రాయ్, మాధురీ దీక్షిత్లతో దేవదాస్  సినిమాను దర్శకత్వం వహించారు ఆయన. ఈ సినిమా కూడా బ్లాక్ బస్టర్ హిట్ అయింది. 2002 సంవత్సరానికిగానూ అతి ఎక్కువ  వసూళ్ళు సాధించిన సినిమాగా నిలిచింది. ఈ సినిమా ఉత్తమ విదేశీ భాషా చిత్రంగా అకడమీ అవార్డులకు భారతదేశం తరఫున వెళ్ళింది. టైమ్ పత్రిక "మిలీనియంలోని 10 గొప్ప చిత్రం"గా పేర్కొంది. 2005లో అమితాబ్ బచ్చన్, రాణీ ముఖర్జీ ప్రధాన పాత్రధారులుగా బ్లాక్ సినిమా తీశారు సంజయ్. ఈ సినిమాను యూరోప్ కు చెందిన టైమ్ పత్రిక "2005 సంవత్సరంలోని ప్రపంచ 10 బెస్ట్ చిత్రాల్లో" ఒకటిగా పేర్కొంది. ఆ తరువాత ఆయన దర్శకత్వం వహించిన సావరియా చిత్రం పెద్దగా  హిట్ కాకపోయినా, విమర్శకుల ప్రశంసలు మాత్రం అందుకుంది.
ఫిలిష్తీయుల సంస్కృతి యొక్క మ్యూజియం
ఫిలిష్తీయుల సంస్కృతి యొక్క మ్యూజియం (המוזיאון לתרבות הפלשתים ע"ש קורין ממן - The Corinne Mamane Museum of Philistine Culture) ఒక పురావస్తు సంగ్రహాలయం అష్డోదు, ఇజ్రాయెల్. ఇది నగరం యొక్క ప్రాంతంలో నివసించిన ఫిలిష్తీయులు సంస్కృతిని విశ్లేషించారు. మ్యూజియం ఫిలిష్తీయులు సంస్కృతికి అంకితం ప్రపంచంలో ఏకైక మ్యూజియం. ఇది 1990 లో అష్డోదు ప్రారంభమైన మొదటి ప్రదర్శనశాలను.
మ్యూజియం 3 అంతస్తులున్నాయి. మొదటి ఫిలిష్తీయులు సంస్కృతిలో ఒక ప్రదర్శన ఉంది. రెండవ మారే ప్రదర్శనలు కోసం. మూడవ అంతస్తు ఏజియన్ సముద్ర యొక్క ఆహార సంస్కృతి అన్వేషించి 'ఫిలిష్తీయుల కిచెన్ "అంకితం.
వాటర్ జెట్ కట్టర్
వాటర్ జెట్ కట్టర్ (Water jet cutter, Water jet - వాటర్ జెట్) అనేది నీరు, లేదా నీటి మిశ్రమం మరియు కరుకు పదార్ధముల యొక్క చాలా అధిక ఒత్తిడి జెట్ ఉపయోగించి పదార్థాల యొక్క అనేక రకాలను కటింగ్ చేసే సామర్థ్యం ఉన్న ఒక పారిశ్రామిక సాధనం.
కోటంరాజు రామారావు
కోటంరాజు రామారావు ప్రముఖ పత్రికా సంపాదకుడు, స్వాతంత్ర్య సమరయోధుడు, మరియు మాజీ రాజ్యసభ సభ్యుడు.
ఇతడు 1897, నవంబరు 9వ తేదీన చీరాలలో జన్మించాడు. మద్రాసు విశ్వవిద్యాలయం నుండి ఆంగ్లం లో పట్టభద్రుడయ్యాడు. ఇతడు పచ్చయప్ప కళాశాలలో అధ్యాపకుడిగా కొంతకాలం పనిచేశాడు. పత్రికారంగంలో నిర్భయుడైన సంపాదకునిగా మహాత్మాగాంధీ, జవహర్‌లాల్ నెహ్రూ, చక్రవర్తి రాజగోపాలాచారి మొదలైన ప్రముఖుల ప్రశంసలను అందుకున్నాడు. మహాత్మాగాంధీ ఇతడిని ఫైటింగ్ ఎడిటర్ అని అభివర్ణించాడు. ఇతడు పలు గ్రంథాలను రచించాడు. ప్రముఖ సంపాదకుడు కోటంరాజు పున్నయ్య (1894-1950) ఇతనికి స్వయానా అన్నయ్య అవుతాడు.
ఇతడు మొదట బ్రహ్మసమాజం వారి ""హ్యుమానిటీ"" (Humanity) వారపత్రికలో పాత్రికేయుడిగా ప్రవేశించాడు. తరువాత కరాచీ నుండి వెలువడే సింధ్ అబ్జర్వర్(Sindh Observer)లో చేరి అటుపిమ్మట ది టైమ్స్ ఆఫ్ ఇండియా, ది లీడర్(The Leader), ది పయనీర్(The Pioneer), ఈస్ట్రన్‌ ఎక్స్‌ప్రెస్‌ (Eastern express), డాన్‌ (Don), స్వరాజ్య(Swarajya), హిందుస్థాన్‌ టైమ్స్‌ (Hindustan Times), సర్చ్ లైట్(Searchlight), ది పీపుల్ (The People) వంటి పత్రికలలో పనిచేశాడు. ఇతడు పాత్రికేయుడిగా పత్రికా స్వాతంత్య్రం కాపాడడం కోసం అనేక సందర్బాలలో పనిచేసే పత్రికాయాజమాన్యంతో వచ్చే విబేదాల వలన తన రాజీనామా చేయడానికి కూడా వెనుకంజవేసేవాడు కాదు. అందుకే ఇతడు 33 పత్రికలలో వివిధ హోదాలలో పనిచేశాడు. ఇంగ్లాండు, బ్రెజిల్, ఫ్రాన్సు, స్విట్జర్లాండు, ఇటలీ, అమెరికా వంటి దేశాలలో పర్యటించి అక్కడ పత్రికా విధానం గురించి క్షుణ్ణంగా పరిశీలించాడు. అఖిల భారత దిన పత్రికల సంపాదకుల మహాసభ స్థాపనలో ఇతడు ప్రముఖ పాత్ర వహించాడు. అలాగే భారతీయ వర్కింగ్‌ జర్నలిస్టు సమాఖ్యలో ఇతడు కీలక పాత్ర వహించాడు. 
జవహర్‌లాల్ నెహ్రూ 1938లో స్థాపించిన ""ది నేషనల్ హెరాల్డ్""(The National Herald) పత్రికలో ఇతడు ఆ పత్రికకు మొట్టమొదటి సంపాదకుడిగా నియమించబడ్డాడు. ఈ పత్రికలో అతడు రాణించి అందరికీ సుపరిచితుడైనాడు. బ్రిటిష్‌ దురంతాలను తీవ్రంగా ఈ పత్రిక సంపాదకీయాల ద్వారా విమర్శించేవాడు.
యు.పి.గవర్నర్ సర్ మారిన్ హాలెట్ హయాంలో జరిగిన బాల్లియా హత్యాకాండ వార్తలను పతాక శీర్షికలో ప్రచురించాడు. బాల్లియా ఆజమ్‌గడ్‌లో సాగిన అకృత్యాలు, దోపిళ్ళు, దహనాలు, హననకాండను ప్రభుత్వం కొనసాగిస్తున్న ఆకతాయి చర్యగా అభివర్ణించాడు. ఇతడు సంధించిన అక్షరశరాలపై ప్రభుత్వం కక్షసాధింపుగా పెద్దమొత్తం ధరావత్తు చెల్లించాల్సిందిగా ఆదేశం జారీచేసింది. అందుకు స్పందించిన ప్రజలు భూరివిరాళాలు సేకరించి అంతకన్నా పెద్దమొత్తమే చెల్లించారు. ఈ చర్య ప్రభుత్వానికి పెద్ద తలవంపులు తెచ్చిపెట్టింది. 1942లో లక్నో సెంట్రల్ జైలులో సత్యాగ్రహులపై సాగిన దమనకాండను నిరసిస్తూ ఇతడు వ్రాసిన సంపాదకీయం "జైల్ ఆర్ జంగిల్"పై బ్రిటిష్ ప్రభుత్వం ఆగ్రహం చెంది ఇతడిని జైలుకు పంపింది. జైలు నుంచి కోటంరాజు వందేమాతరం శీర్షిక ద్వారా బ్రిటిషు వారికి వ్యతిరేకంగా స్వాతంత్య్ర ఉద్యమం గురించి ప్రచురించే వ్యాసాలవల్ల బ్రిటిషు ప్రభుత్వం ఆ పత్రికను కూడా మూయించింది.
ఇతడు 1952లో మొట్టమొదటి రాజ్యసభకు ఉమ్మడి మద్రాసు రాష్ట్రం నుండి సభ్యుడిగాఅ ఎన్నుకోబడ్డాడు. నెహ్రూ ప్రభుత్వంలో ఇతడు ప్లానింగ్ & పబ్లిసిటీ సలహాదారుగా ఉన్నాడు.
ఇతడు 1961, మార్చి 9వ తేదీ అర్ధరాత్రి ప్రయాణిస్తున్న రైలు నుండి అకస్మాత్తుగా క్రిందపడి మరణించాడు.
కొడైకెనాల్ చరిత్ర
కొడైకెనాల్,  తమిళనాడులోని దిండిగల్ జిల్లాలో ఉన్న ఒక పట్టణం.
కొడైకెనాల్ ప్రాంతంలో పూర్వం పళనీ గిరిజన ప్రజలు ఉండేవారు. పళని కొండలు గురించీ, ఈ ప్రాంతం గురించీ క్రీస్తు పూర్వం రాసిన ప్రాచీన తమిళ సంగం సాహిత్యంలో ప్రస్తావన ఉంది.
భారతదేశంలో వేడి తట్టుకోలేని ఇతర దేశస్థులు ఈ ప్రాంతానికి వచ్చి ఉండటానికి ఇష్టపడేవారు. 1845లో అమెరికా మిషనరీలు కొడైకెనాల్ ను హిల్ స్టేషన్ గా అభివృద్ధి చేశారు.
20వ శతాబ్దంలో ఈ ప్రాంతం అందాలు నచ్చిన కొంతమంది ధనవంతులైన భారతీయులు కూడా ఇక్కడికి వచ్చి స్థిరపడ్డారు. కొడైకెనాల్ ను "హిల్ స్టేషన్లలో యువరాణి" అని పిలిచేవారు. ఇక్కడి ఆర్థిక వ్యవస్థ అంతా పర్యాటకంపైనే ఆధారపడి ఉంది. ఇక్కడికి దేశ, విదేశాల నుంచీ పర్యాటకులు వస్తూంటారు.
తమిళ పదం కొడైకెనాల్ కి కొండపైన ఉన్న అడవి అని అర్ధం. పళని కొండల్లో 7,000 అడుగుల ఎత్తున దక్షిణ భాగాన ఉంది ఈ ప్రదేశం.
ఈ పదాన్ని మొదట ఎవరు వాడారో సరైన ఆధారాలు లేవు. కానీ తమిళ భాషలో దాదాపు 5 అర్ధాలు ఉన్నాయి. రెండు తమిళ పదాలు కొడై, కనాల్ అనే రెండు పదాల నుంచీ వచ్చింది ఈ పదం. కెనాల్ అనే పదానికి కొండ ప్రాంతంలో ఉండే చెక్క అనీ, పెద్ద అడవి అనీ అర్ధాలున్నాయి.
కొడి పదానికి వల్లి అని అర్ధం ఉంది. కొండ ప్రాంతపు గిరిజన తెగకు రాజు కుమార్తె వల్లి. రాజ దంపతులు కొండ దేవతను కోరుకోగా, అప్పుడే పుట్టిన ఆడపిల్ల కనిపించింది. లక్ష్మీదేవి, విష్ణుమూర్తిల కుమార్తె అయిన ఆమె వీరికి ఆ అడవిలో దొరికింది. దైవ ప్రసాదంగా భావించి, ఆమెను పెంచుకోవడం ప్రారంభించారు వారు. తీగలలో దొరికింది కాబట్టీ వల్లీ అని పేరు పెట్టారు ఆమెకు. కురింజి తెగకు రాకుమార్తెగా పెరిగింది వల్లీదేవి. ఆమెను కుమారస్వామి ప్రేమించి, అన్నగారు వినాయకుని సహాయంతో వివాహం చేసుకున్నారు. వీరి ప్రణయ కథను సంగం సాహిత్యంలో వివరించారు. అందులోనే కొడైకెనాల్ ప్రస్తావన ఉంది. ఈ ఆధారాలను బట్టీ కొడైకెనాల్ అంటే వల్లీదేవి యొక్క అడవి ఉన్న ప్రాంతం అని అర్ధం వస్తుంది.
ప్రస్తుతం పర్యాటకులు దీనిని ముద్దుగా "స్విట్జర్ ల్యాండ్ ఆఫ్ ది ఈస్ట్", "దక్షిణ ఎమరల్డ్స్ సెట్", "కొండలలోని చల్లని స్వర్గం", "వేసవి స్వర్గం" అనీ పిలిస్తారు.
క్రీస్తు పూర్వమే ఈ ప్రాంతంలో ప్రజలు నివసించేవారు అని చారిత్రక ఆధారాలున్నాయి. చేరా సామ్రాజ్య సమయానికి చెందిన గుట్టలు, కుండలు దొరకడంతో కొడైకెనాల్ లో ప్రాచీన కాలం నుంచీ పళనీ గిరిజన ప్రజలు నివసించేవారని నిర్ధారణ అయింది. షెంబగనుర్ మ్యూజియంలో ఈ గిరిజన ప్రజల వస్తువులు ఇప్పటికీ భద్రపరచి ఉన్నాయి.
కమ్మవారిపల్లి
కమ్మవారిపల్లి ప్రకాశం జిల్లా పెదచెర్లోపల్లి మండలానికి చెందిన ఒక గ్రామం.
ఈ గ్రామానికి చెందిన శ్రీ బత్తుల వెంకతనారాయణ, హైమవతి దంపతులు కూలిపనులు చేసుకుంటూ తన జీవనాన్ని సాగించుచున్నారు. వీరి కుమార్తె భువనేశ్వరి ఈ పాఠశాలలో 4వ తరగతి చదువుచున్నది. ఈమె యోగా గురువు మరియు ఉపాధ్యాయుడైన శ్రీ స్వర్ణ వెంకటరమణయ్య శిష్యరికంలో యోగా అభ్యసించి, ఆ విద్యలో రాణించుచూ మండల, జిల్లా, రాష్ట్రస్థాయిలో పలు పోటీలలో పాల్గొని స్వర్ణపతకాలు సాధించడమేగాక, అంతర్జాతీయ పోటీలలో గూడా పాల్గొని తృతీయస్థానం సంపాదించింది. [1] 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు ప్రకాశం; 2016, అక్టోబరు-25; 6వపేజీ.
ఎం. వి. ఎస్. హరనాథ రావు
ఎం. వి. ఎస్. హరనాథ రావు (జూలై 27, 1948 - అక్టోబర్ 9, 2017) ప్రముఖ నాటక రచయిత, సినీ మాటల రచయిత, మరియు నటుడు. 150 సినిమాలకు పైగా సంభాషణలు రాశాడు.ప్రతిఘటన, భారతనారి, అన్న, అమ్మాయి కాపురం ఆయన సంభాషణలు రాసిన ప్రముఖ సినిమాలు. ఈ నాలుగు సినిమాలకు ఆయనకు నంది పురస్కారాలు దక్కాయి. 20 కి పైగా సినిమాల్లో నటించాడు. ఈయన తమ్ముడు మరుధూరి రాజా కూడా ప్రముఖ సంభాషణల రచయిత.
హరనాథ రావు 1948 జూలై 27 న గుంటూరులో జన్మించాడు. ఆయన తండ్రి రంగాచార్యులు గుమాస్తాగా పనిచేసేవాడు. తల్లి సత్యవతి దేవి సంగీత ఉపాధ్యాయురాలు. ప్రాథమిక విద్యాభ్యాసం గుంటూరులో జరిగింది. చదువుకుంటున్నప్పుడే తండ్రితో కలిసి పౌరాణిక నాటకాలు చూసేవాడు. మూడో తరగతి నుంచే నాటకాల్లో నటించడం ప్రారంభించాడు. తల్లి ప్రభావంతో ఆయనకు సంగీతం మీద కూడా ఆసక్తి కలిగింది. తల్లి ఉద్యోగ రీత్యా ఒంగోలుకు మారడంతో ఈయన కూడా ఒంగోలు చేరి శర్మ కళాశాలలో చదివాడు.
ఒంగోలులో శర్మ కాలేజీలో చదువుతున్నపుడు నాటకాల్లో బాగా పాల్గొనేవాడు. ఆయన రాసిన మొట్టమొదటి నాటకం "రక్తబలి". హరనాథ రావు ప్రముఖ దర్శకుడు టి. కృష్ణ కళాశాల రోజుల నుంచి మంచి స్నేహితులు. ఒకసారి ఇద్దరూ కలిసి అనేక నాటకాలు వేశారు. వారిద్దరూ కలిసి విజయవాడలో నాటకోత్సవాలు చూసి స్ఫూర్తి పొంది తాము కూడా మంచి నాటకాన్ని రాయాలనుకున్నారు. హరనాథ రావు దాదాపు రెండు సంవత్సరాల పాటు పరిశోధన చేసి "జగన్నాథ రధచక్రాలు" అనే నాటకం రాశాడు. భగవంతుని యొక్క ఉనికిని గురించి తాత్వికంగా చర్చించిన నాటకం ఇది. ఇది రాయటానికి ఈయనకు రెండేళ్ళు పట్టింది. ఈ నాటకం కొడవటిగంటి కుటుంబరావు, గోరా, ఆత్రేయ లాంటి ప్రముఖుల ప్రశంసలు పొందింది. ఉత్తమ నాటకంగా "కన్యా వరశుల్కం" ఆంధ్రప్రదేశ్ సాంస్కృతిక శాఖ నుండి పురస్కారం అందుకున్నారు. 6 నాటకాలు మరియు 10 నాటికలకు రచన, దర్శకత్వం చేసారు, మరియు నటించారు.
హరనాథ రావు తన స్నేహితుడైన టి. కృష్ణ ద్వారా సినీ పరిశ్రమలో 1985 లో రచయితగా అడుగుపెట్టాడు. ఒక్క సినిమా మినహాయించి ఆయన తీసిన అన్ని సినిమాలకు హరనాథ రావే సంభాషణలు రాశాడు. మరో వైపు కొన్ని సినిమాలలో కూడా నటించాడు.
తన 40 ఏళ్ళ సినీ ప్రస్థానంలో 80 చిత్రాలకు రచయతగా మరియు నటుడిగా 40 చిత్రాలకు పనిచేసారు, మరియు కె.విశ్వనాధ్, కె.రాఘవేంద్రరావు, దాసరి నారాయణరావు, కోడి రామకృష్ణ, ఎ.కోదండరామిరెడ్డి, సురేష్ కృష్ణ వంటి దిగ్గజ దర్శకులతో పనిచేసిన అనుభవం ఈయన సొంతం. రచయతగా సినిమాల్లో మరియు రంగస్థలంలో ఎన్నో పురస్కరాలు అందుకున్నాడు.
హరనాథ రావు అక్టోబరు 9, 2017 న గుండెపోటుతో ఒంగోలులో మరణించాడు.
D/O వర్మ
D/O వర్మ సినిమా ఖాజా పాషా దర్శకత్వంలో 2013లో విడుదలైన చిత్రం. వెన్నెల కిషోర్, నవీన జాక్సన్, కవిత ఆరస్ హీరోహీరోయిన్స్ గా నటించిన ఈ సినిమాలో రోజా ఒక ముఖ్యమైన పాత్రలో నటించారు. ఈ సినిమాని నరేందర్ రెడ్డి బొక్క నిర్మించారు. ఆదేశ్ రవి ఈ సినిమాకి సంగీతాన్ని అందించగా పి.జి. వింద సినిమాటోగ్రాఫర్ గా పనిచేశారు.
రామ్ గోపాల్ వర్మ (వెన్నెల కిషోర్) రేడియో జాకీగా పనిచేస్తూ వుంటాడు. అతనికి లేడి ఫ్యాన్స్ ఎక్కువగా ఉండడంతోపాటు, కాస్త అమ్మాయిల పిచ్చి కూడా ఉంటుంది. రేడియో జాకీగా పనిచేస్తున్న అతనికి ఒక బెంగాలీ అమ్మాయి దీక్ష (నవీన జాక్సన్) ఫోన్ చేసి తన తల్లిని మోసం చేసి వెళ్ళిపోయిన తండ్రి కోసం వెతుకుతున్నానని, తను హైదరాబాద్ లో ఉంటున్నాడని కానీ తను ఎవరో ఎలా ఉంటాడో మాత్రం తెలియదని చెబుతుంది.
కొన్నిరోజుల తరువాత దీక్ష వర్మ దగ్గరికి వచ్చి, తన తండ్రి మీరేనని చెప్పడంతో వర్మ షాక్ అవుతాడు. దాంతో బ్రహ్మచారి అయిన వర్మ ఒక్కసారిగా 20 సంవత్సరాల కూతురికి తండ్రి అవుతాడు. ఆమె కొడుకుకు తాత అవుతాడు. ఇదంతా నమ్మని వర్మ వారిని వదిలించుకోవడానికి నానా ప్రయత్నాలు చేస్తుంటాడు. ఇలాంటి సందర్భంలో వర్మ ఓ టీచర్ మధు (కవిత ఆరస్)ని ప్రేమిస్తుంటాడు. అదే సమయంలో తన కూతురు అని వచ్చిన దీక్ష వల్ల వర్మ చాలా సమస్యలు ఎదుర్కొంటుంటాడు. అసలు వర్మ ఎదుర్కొన్న సమస్యలేమిటి? దీక్ష అసలు వర్మ కూతురేనా లేక ఇంకెవరన్నానా? అసలు దీక్ష వర్మని తన తండ్రి అని ఎందుకు చెప్పింది? ఇన్ని సమస్యల మధ్యలో వర్మ తను ప్రేమించిన అమ్మాయి ప్రేమని పొందాడా? లేదా? అనే అంశాలపై ఈ చిత్రం ఉంటుంది.
ఈ సినిమాకు ప్రముఖ దర్శకుడు రామ్ గోపాల్ వర్మ పేరు పెట్టడం వివాదాలకి దారి తీసే అవకాశం వుండడంతో, ఆ టైటిల్ ను మార్చమని సెన్సార్ సభ్యులు సూచించారు. దాంతో ఈ సినిమా పేరును 'D/O వర్మ'గా మార్చారు.
అనీష్ కురువిల్లా
అనీష్ కురువిల్లా ఒక సినీ దర్శకుడు, మరియు నటుడు. శేఖర్ కమ్ముల దాదాపు అన్ని సినిమాలకు ఎక్జిక్యూటివ్ నిర్మాతగా పనిచేశాడు. శేఖర్ మొదటి సినిమా డాలర్ డ్రీమ్స్ లో ప్రధాన పాత్ర పోషించాడు. ఆనంద్ సినిమాలో సహాయ పాత్ర పోషించాడు. తరువాత ఆవకాయ బిర్యానీ, కో అంటే కోటి సినిమాలకు దర్శకత్వం వహించాడు. నటనలో పన్నెండేళ్ళ విరామం తర్వాత మళ్ళీ 2016 లో పెళ్ళిచూపులు సినిమాలో కనిపించాడు. ఎం. ఎస్. ధోనీ జీవిత చరిత్ర సినిమాలో కూడా ఒక పాత్ర పోషించాడు.
అనీష్ హైదరాబాదు లోని ఒక మలయాళ కుటుంబంలో జన్మించాడు.
అనీష్ శేఖర్ కమ్ముల రూపొందించిన మొదటి సినిమా డాలర్ డ్రీమ్స్ అనే సినిమాలో ప్రధాన పాత్ర పోషించాడు. తరువాత శేఖర్ సారథ్యంలో వచ్చిన సినిమాలకు నిర్మాణంలో భాగస్వామిగా ఉండేవాడు. శేఖర్ తోనే కాక నగేష్ కుకునూర్, మణిశంకర్ లాంటి సినీ రూపకర్తల దగ్గగ కూడా పనిచేసి దర్శకత్వంలో మెలకువలు నేర్చుకున్నాడు. దర్శకుడిగా అనీష్ మొదటి సినిమా కమల్ కామరాజు హీరోగా, శేఖర్ కమ్ముల నిర్మించిన ఆవకాయ్ బిర్యానీ. తరువాత నటుడు శర్వానంద్ నిర్మించి నటించిన కో అంటే కోటి అనే సినిమాకు దర్శకత్వం వహించాడు.
అహ్మద్ నగర్ కోట
అహ్మద్ నగర్ కోట అహ్మద్ నగర్ లో ప్రధాన ఆకర్షణ . ఈ కోటను అహ్మద్ నిజాం షా, సుమారుగా 15 మరియు 16వ శతాబ్దాలలో నిర్మించాడు. కోటకు సుమారుగా 18 మీటర్ల ఎత్తుకల గోడలు., 22 బురుజులు, 24 దుర్గాలు, 30 మీటర్ల వెడల్పుతో ఉంటుంది. యుద్ధాలలో పట్టుబడ్డ సైనికులను ఈ కోటలో ఖైదీలుగా వుంచేవారు. క్విట్ ఇండియా ఉద్యమం సమయంలో మనదేశ నాయకులను కూడా ఇక్కడ బందీలుగా వుంచేవారు. ఈ విషయాన్ని ప్రథమ ప్రధాని జవహర్లాల్ నెహ్రూ తాను రచించిన డిస్కవరీ ఆఫ్ ఇండియా గ్రంధంలో పేర్కొన్నారు. అహ్మద్ నగర్ కోటకు మార్లు నిజామి రాజులు పలు మరమ్మతులు చేయించారు. ప్రస్తుతం ఇది భారతదేశ మిలిటరీ ఆధీనంలో ఉంది.
వెస్ట్రన్ వాల్ ప్లాజా
వెస్ట్రన్ వాల్ ప్లాజా () ఉంది చదరపు టౌన్ ఒక పక్కన వెస్ట్రన్ వాల్ చదరపు తూర్పు వైపు ఉన్న జెరూసలెం యొక్క పాతబస్తీలో యొక్క యూదు క్వార్టర్ (జెరూసలేం) లో.
వడివేలు
వడివేలు భారతీయ సినిమానటుడు, హాస్యనటుడు మరియు సినీ నేపధ్యగాయకుడు. 1990ల నుండి ఆయన తమిళ చిత్రసీమలో హాస్యనటునిగా ఉన్నాడు. ఆయన సుమారు 200 చిత్రాలలో పనిచేసాడు. ఆయన నటించిన చిత్రాలైన కాలం మారి పోచు (1996), వెట్రి కోడి కట్టు (2000), తావసి (2001), చంద్రముఖి (2005), ఇంసాయి అరసాన్ 23 పులికేసి (2006), మర్ధామలై (2007), కథావరయన్ (2008) మరియు ఆధవన్ (2009) లలో హాస్యనటనకు ఉత్తమ హాస్యనటుల విభాగంలో అనేక పురస్కారాలను పొందాడు. ఆయన ప్రజాదరణకు మీడియా ఆయనకు "వైగై పుయాల్" మారుపేరు పెట్టింది. దీనిఅర్థం మధురై వైపు ప్రవహిస్తున్న వైగై నది నుండి వచ్చిన తుఫాను. 
ఆయన మధురై దగ్గర ఒక గ్రామంలో అక్టోబరు 10, 1960న జన్మించాడు. చిత్ర పరిశ్రమలోనికి రాకముందు పోటోలు మరియు పెయింటింగ్స్ షాపులో పనిచేసేవాడు. కొన్ని వందల రూపాయల సంపాదనతో బాధలు పడ్డాడు. ఆయనకు రాజ్‌కిరణ్ చిత్రసీమలోనికి ప్రవేశించేందుకు అవకాశమిచ్చాడు.
ఆయన సరోజినిని వివాహమాడాడు. ఆయన భార్య సరోజిని ప్రాథమిక పాఠశాల మరియు కిండర్ గార్డెన్ కిడ్స్ పాఠశాలలో ఉపాధ్యాయినిగా పనిచేసేవారు. వారికి సుబ్రహ్మణ్యం, మనోజ్ అనే ఇద్దరు కుమారులు మరియు కావ్య అనే కుమార్తె ఉన్నారు. ఆయనకు భార్యపైగల ప్రత్యేకమైన అనుబంధంతో ప్రతీ సినిమా యొక్క మొదటి షూటింగ్ కు ఆమెను తీసుకొని వెళతాడు.
గుర్రంకొండ కోట
గుర్రంకొండ, ఆంధ్ర ప్రదేశ్ రాష్ట్రములోని చిత్తూరు జిల్లాకు చెందిన ఒక మండలము.
గుర్రంకొండ కడప, బెంగళూరు రహదారిలో గలదు. గుర్రంకొండ ఒక పర్యాటక ప్రదేశం. ఒక్కడ ఒక ప్రముఖమైన కోట ఉంది. శత్రుదుర్భేద్యమైన ఈ కోటను గోల్కొండ సుల్తానులు కట్టించారు. నిర్మాణశైలి మొత్తం మహమ్మదీయ శైలిలో ఉంది. ఈ కోట 500 అడుగుల ఎత్తున ఒక గొప్ప కొండ పై ఉంది. టిప్పూసుల్తాను ఇక్కడ నాణేలను ముద్రించేందుకు ఒక టంకశాలను కూడా ఏర్పాటుచేశాడు. ఈ కోటలో గల 'రంగిన్ మహల్' చూపరులకు ఆకట్టుకుంటుంది. గుర్రం కొండ దుర్గానికి పడమర వైపున ఉన్న మక్బరా (పవిత్ర సమాధి) దుర్గం మొత్తం మీద సందర్శకులకు ప్రధాన ఆకర్షణగా నిలుస్తోంది. నవాబు ఉపయోగించే గుర్రపు బగ్గీ కోసం నిర్మించిన పోర్టికో నేటికీ దృఢంగా, చెక్కు చెదరకుండా ఉంది.
బెల్లంకొండ కోట
గుంటూరు జిల్లాలో గుంటూరు-పొందుగల రహదారి పక్కన సత్తెనపల్లికి 19 కి మీల దూరంలో వున్న ఒక పల్లెటూరు బెల్లంకొండ. బెల్లంకొండ రైల్వే స్టేషను గుంటూరు - మాచర్ల రైలు మార్గంలో ఉంది. వెలమ దొరలైన మల్రాజు వంశస్తులు బెల్లంకొండ రాజ్యాన్ని పాలించారు. కొండవీటి రెడ్డి రాజులు నిర్మించిన కోట ఇక్కడి ప్రముఖ ఆకర్షణ. దుర్గంలోని ముఖ్యమైన స్థలాలను కలుపుతూ ఒకే రాతిలో కట్టిన గోడ, వాయవ్యం లోను, నైరుతి లోను నిర్మించిన బురుజులు కోట లోని ముఖ్యాంశాలు. 1511 లో శ్రీ కృష్ణదేవ రాయలు అప్పటివరకు గజపతుల ఆధీనములో ఉన్న బెల్లంకొండ దుర్గమును స్వాధీనం చేసుకున్నాడు. విజయనగర సామ్రాజ్యము పతనమయ్యేవరకు బెల్లంకొండ రాయల పాలనలోనే ఉన్నది. 
telugu.nativeplanet.com/travel-guide/visit-forts-palaces-andhra-pradesh-telangana-000595.html#slide5497
కౌలాస్ కోట
కౌలస్ కోట హైదరాబాదు నుండి 180 కిలోమీటర్ల దూరంలో సంగారెడ్డి - నాందేడ్ రహదారిపై ఉంది.
కైలాస గిరిదుర్గాన్ని 12వ శతాబ్దంలో కాకతీయులు నిర్మించారు. 1323లో యువరాజు అలాఫ్ ఖాన్ (తర్వాత కాలంలో మహమ్మద్ బిన్ తుగ్లక్గా రాజయ్యాడు) ఈ కోటను జయించిన ప్రస్తావన ఉంది. ఆయన తండ్రి ఘాజీ బేగ్ తుగ్లక్ ఇటీవలే రాజ్యంలో చేరిన వరంగల్ ప్రాంతంలో తిరుగుబాట్లు అణచివేయటానికి పంపించాడు. సేనలలో కలరా వ్యాపించడంతో తొలి ప్రయత్నం సఫలం కాలేదు. మలి ప్రయత్నంలో బీదరు.కౌలాస్లను ఆ తర్వాత వరంగల్లును చేజిక్కించుకున్నాడు. బహుమనీల పాలనలో కౌలాస్ కోట సరిహద్దు కోటగా, గట్టి బలగంలో రక్షింపబడుతూ ప్రముఖ పాత్ర పోషించింది. పాక్షిక ద్రావిడ శైలిలో నిర్మించిన ఈ కోట నైఋతి బాలాఘాట్ కొండల్లో వెయ్యి అడుగుల ఎత్తులో కౌలాన్‌నాలా ఒదిగిన ఒక కొండపై ఉంది. చుట్టూ దట్టమైన అడవి, క్రింద నది ఉండటంతో ఇక్కడి ప్రకృతిదృశ్యం అమెజాన్ అడవిని తలపిస్తుంది. కౌలాస్ కోటకు 57 బురుజులున్నాయి. కోట లోపల అనేక ఆలయాలు, దర్గాలు ఉన్నాయి. కోట ద్వారాలపై చెక్కిన అలంకరణలు, హృద్యంగా చెక్కబడిన హిందూ దేవతాశిల్పాలు కోట యొక్క ఆకర్షణలు.కోటకు రెండు ప్రవేశాలున్నాయి. రెండింటికీ స్వాగతతోరణాలున్నాయి. వీటిపై గండభేరుండం వంటి కాకతీయ రాజచిహ్నాలను చూడవచ్చు. 1687లో ఔరంగబేజు, అబుల్ హసన్ తానీషాను ఓడించి, గోల్కొండను మొఘల్ సామ్రాజ్యంలో కలుపుకొన్నప్పుడు, కౌలాస్ కోట బాధ్యతను ఇక్లాస్ ఖాన్, ఖూనీ ఖాన్ అనే ఇద్దరు ఖిల్లాదార్లకు అప్పగించాడు. వీరిద్దరు ఇక్కడ తమ పేర్లతో పెద్ద మసీదులను కట్టించారు.
అండాకారంలో ఉన్న కోటకు మూడు ప్రకారాలతో మూడంచెల రక్షణ వ్యవస్థ ఉంది. కోట బురుజులలో మల్లికా, హుస్సేన్, నవ్‌గజీ, కడీ కా బుర్జ్ ముఖ్యమైనవి. ఇక్కడి నుండి సుదూరదృశ్య వీక్షణం వీలౌతుంది. కోటలోని ఆలయాల్లో 1813లో రాణీ సోనేకువార్ బాయి కట్టించిన రాజపుఠానా శైలి రామమందిరం కూడా ఉంది. కాశీ విశ్వనాథ ఆలయాన్ని పోలి రాజపుత్ర రాజులు కట్టించిన కాశీకుండ్ ఆలయంలో సహజసిద్ధమైన నీటి ఊట ఉంది. కోటలో ఇవేకాకుండా మరో మూడు (రామ, హనుమ మరియు బాలాజీ) ఆలయాలున్నాయి. కోట వెనుక భాగంలో అష్టభుజి మాత లేదా జగదాంబ ఆలయం ఉంది. రాజపుత్ర రాజులకు యుద్ధానికి వెళ్ళేముందు ఇక్కడ ప్రార్థించేవారు. కోటలో 16-17వ శతాబ్దానికి చెందిన రెండు మసీదులు (ఇక్లాస్ ఖాన్ మసీదు, ఖూనీ ఖాన్ మసీదు), ఒక దర్గా (షా జియా-ఉల్-హఖ్ దర్గా), బెహ్లూల్ షా వలీ సమాధి మందిరం కూడా ఉన్నాయి. 20వ శతాబ్దం ప్రారంభంలో కోటలో పది ఫిరంగులుండేవి. అయితే వాటిని నాందేడ్, మద్నూర్, బిచ్కుంద పోలీసు స్టేషన్లకు తరలించబడినవి. మిగిలిన నాలుగు ఫిరంగుల్లో, 27 అడుగుల పొడవున్న నవగజీ తోప్ అద్భుతమైన లోహనైపుణ్యానికి ప్రతీక. 500 మీటర్ల మేరకు విస్తరించి ఉన్న తామరపూల చెరువు మరో ఆకర్షణ.
ఇషా డియోల్
ఇషా డియోల్, (జననం 2 నవంబరు 1982) ప్రముఖ బాలీవుడ్ నటి, మోడల్. ప్రసిద్ధ నటులు ధర్మేంద్ర, హేమా మాలినిల కుమార్తె ఆమె. 2002లో కోయీ మేరే దిల్ సే పూచే సినిమాతో తెరంగేట్రం చేసిన ఆమె, ఆ చిత్రంలోని నటనకు విమర్శకుల, ప్రేక్షకుల ప్రశంసలు అందుకున్నారు. ఈ పాత్రకు ఫిలింఫేర్ ఉత్తమ నటి డెబ్యూ పురస్కారంతో పాటు, ఎన్నో  ప్రతిష్టాత్మక అవార్డులు కూడా పొందారు ఆమె.
ఇషా నటించిన ఎల్.ఒ.సి కార్గిల్(2003), యువ(2004), ధూమ్(2004), ఇన్సాన్(2005), కాల్(2005), మై ఐసా హై హూ(2005), దస్(2005), నో ఎంట్రీ(2005), షాదీ నెం.1(2005), కాష్(2007) వంటి సినిమాలు మంచి విజయవంతం కావడమే కాక, ఆమె నటనకు కూడా విమర్శకుల నుంచీ ప్రశంసలు లభించాయి. ఆ తరువాత  టెల్ మీ ఓ ఖుదా(2011) సినిమాతో మళ్ళీ సినిమాల్లొకి వచ్చారు ఆమె.
అజయ్ దేవగణ్, అక్షయ్ కుమార్, సల్మాన్ ఖాన్ వంటి బాలీవుడ్  స్టార్లతో నటించారు ఇషా.
ప్రముఖ నటులు ధర్మేంద్ర, హేమమాలినీల చిన్న కుమార్తె ఇషా. ఆమె చెల్లెలు అహానా డియోల్, అన్నలు బాబీ డియోల్, సన్నీ డియోల్, అక్కలు విజయ్తా, అజీతాలు తన తండ్రి ముందు భార్య పిల్లలు. ముంబైలోని మితిబాయ్ కళాశాలలో ఫ్యాషన్ డిజైనింగ్ కోర్స్ చేశారు ఇషా. ముంబైలో రబీంద్ర అతిబుద్ధీ దగ్గర ఒడిస్సీ నేర్చుకున్నారు ఆమె. అలాగే తన తల్లి హేమాతో కలసి భారతనాట్యం ప్రదర్శనలు కూడా ఇస్తారు.
వినయ్ శుక్లా దర్శకత్వంలో వచ్చిన కోయీ మేరే దిల్ సే పూచే(2002) తో తెరంగేట్రం చేశారు ఇషా. ఈ సినిమాలో అఫ్తాబ్ శివ్దసని హీరోగా నటించగా, సంజయ్ కపూర్, జయా బచ్చన్, అనుపమ్ ఖేర్ లు సహాయ పాత్రల్లో కనిపించారు. ఈ సినిమా పెద్దగా విజయవంతం కాలేదు. ఆమె నటనకు కూడా మిశ్రమ స్పందనలు లభించాయి. ఈ సినిమాలోని నటనకు ఇషా ఫిలింఫేర్ ఉత్తమ నటి డెబ్యూ పురస్కారం అందుకోవడం విశేషం.
అజయ్ దేవగణ్, అక్షయ్ కుమార్, సల్మాన్ ఖాన్ వంటి బాలీవుడ్  స్టార్లతో నటించారు ఇషా.
ప్రముఖ నటులు ధర్మేంద్ర, హేమమాలినీల చిన్న కుమార్తె ఇషా. ఆమె చెల్లెలు అహానా డియోల్, అన్నలు బాబీ డియోల్, సన్నీ డియోల్, అక్కలు విజయ్తా, అజీతాలు తన తండ్రి ముందు భార్య పిల్లలు. ముంబైలోని మితిబాయ్ కళాశాలలో ఫ్యాషన్ డిజైనింగ్ కోర్స్ చేశారు ఇషా. ముంబైలో రబీంద్ర అతిబుద్ధీ దగ్గర ఒడిస్సీ నేర్చుకున్నారు ఆమె. అలాగే తన తల్లి హేమాతో కలసి భారతనాట్యం ప్రదర్శనలు కూడా ఇస్తారు.
ఏలేశ్వరపు కుటుంబశాస్త్రి
ఏలేశ్వరపు కుటంబశాస్త్రి, ప్రముఖ రంగస్థల, సినిమా నటులు.
కుటంబశాస్త్రి 1898లో గుంటూరు జిల్లా, తెనాలి లో జన్మించారు.
1921లో రంగస్థల ప్రవేశం చేశారు. శ్రీ రామవిలాస సభలో నటుడిగా రాణించారు. ప్రతాపరుద్రీయం నాటకంలో ఈయన విద్యానాధుడుగా, బొబ్బిలియుద్ధం నాటకంలో రంగరాయుడు మరియు శ్రీకృష్ణుని పాత్రలలో నటించారు.సినీరంగానికి వెళ్లి హరిశ్చంద్ర సినిమాలో కౌశికునిగా నటించారు.
దాదాపు 30 నాటకాలలో 55 పాత్రలలో నటించి అందరి మన్నలను పొందిన కుటంబశాస్త్రి, 1942లో వరంగల్ లో మరణించారు.
ఏలేశ్వరపు కుటంబశాస్త్రి, నూరేళ్ల తెనాలి రంగస్థలి, నేతి పరమేశ్వశర్మ, పుట. 156.
మాధురీ దీక్షిత్ సినిమాల జాబితా
మాధురీ దీక్షిత్ ప్రముఖ బాలీవుడ్ నటి. 1984లో అబోధ్ సినిమాతో  తెరంగేట్రం చేశారు ఆమె. ఆ తరువాత ఆవారా బాప్(1985), స్వాతి(1986) వంటి సినిమాల్లో ఆమె నటించినా, వీటి వల్ల ఆమెకు పెద్దగా గుర్తింపు రాలేదు. 1988లో ఎన్.చంద్ర దర్శకత్వంలో వచ్చిన తెజాబ్ సినిమాతో ఆమెకు మొదటి హిట్ లభించింది. ఆ సంవత్సరానికిగానూ అతి ఎక్కువ వసూళ్ళు సాధించిన సినిమాగా నిలిచింది. ఈ సినిమాలో ఆమె డ్యాన్స్ చేసిన "ఎక్ దో తీన్" పాట పెద్ద హిట్ అయింది. ఇప్పటికీ చాలామందికి ఈ పాట, మాధురీ డ్యాన్స్ మర్చిపోరు. ఆ తరువాత ఆమె నటించిన రామ్ లఖన్(1989), త్రిదేవ్(1989), కిషన్ కన్హయ్యా(1990) వంటి సినిమాలు భారీ విజయాలు సాధించాయి. 1990లో ఆమె నటించిన దిల్ సినిమాతో మొదటి ఫిలింఫేర్ ఉత్తమ నటి పురస్కారం అందుకున్నారు మాధురీ. ఆ తరువాతి ఏడాది సాజన్, బేటా సినిమాల్లో నటించారు మాధురీ. బేటా సినిమాకు కూడా ఫిలింఫేర్ ఉత్తమ నటి పురస్కారం గెలుచుకోవడం విశేషం.
కావూరి పూర్ణచంద్రరావు
కావూరి పూర్ణచంద్రరావు ప్రముఖ ఆశుకవి, అవధాని, రచయిత మరియు విమర్శకుడు.
ఇతడు 1924, సెప్టెంబరు 3వ తేదీ వినాయకచవితి నాడు (రక్తాక్షి నామ సంవత్సర భాద్రపద శుద్ధ చవితి) కృష్ణా జిల్లా, గుడివాడ పట్టణంలో బగళాదేవి, సూర్యప్రకాశరావు దంపతులకు జన్మించాడు. ఇతని స్వగ్రామము చింతలపూడి అగ్రహారం.
ఇతడు ఒకటవ క్లాసు నుండి అయిదవ క్లాసు వరకు గుడివాడ వీధిబడిలో చదువుకున్నాడు. పిదప గుడివాడ బోర్డు హైస్కూలులో థర్డు ఫారం నుండి ఎస్.ఎస్.ఎల్.సి వరకు చదివి 1943లో స్కూలు ఫైనల్ పరీక్షలో ఉత్తీర్ణుడైనాడు. తరువాత ఇతడు ఉద్యోగంలో చేరి ఉద్యోగం చేసుకుంటూ ఫ్రైవేటుగా ఇంటర్మీడియెట్, బి.ఎ., భాషా ప్రవీణ ప్రిలిమినరీ, బి.ఓ.ఎల్., ఎం.ఎ. పరీక్షలలో ఉత్తీర్ణుడైనాడు. ఇతని ప్రధాన విద్యాగురువు మరియు అవధాన గురువు భమిడిపాటి అప్పయ్యశాస్త్రి.
ఇతడు మొదట విజయా కమర్షియల్ బ్యాంకులో స్టెనోగా ఉద్యోగంలో ప్రవేశించి, క్రమక్రమంగా విజయవాడలో ఎ.పి.వర్క్స్ సంస్థలో అకౌంట్స్ గుమాస్తాగా కొంతకాలం, భారత్ పిక్చర్స్‌లో టైపిస్టుగా కొంతకాలం, రేషనింగ్ ఆఫీసులో క్లర్క్‌గా కొంతకాలం, ఏషియన్ అష్యూరెన్స్ కంపెనీలో క్లర్క్‌గా మరికొంతకాలం పనిచేసి విజయవాడ ఆంధ్ర లయోలా కళాశాలలో తెలుగు ట్యూటర్‌గా చేరాడు. 1968లో తెలుగు ఉపన్యాసకుడిగా పదోన్నతి పొంది 1984లో పదవీ విరమణ చేశాడు.
ఇతడు 1975-95 మధ్యకాలంలో సుమారు 100కు పైగా అష్టావధానాలు నిర్వహించాడు. చాలా వరకు విజయవాడలోనే అవధానాలు చేసినా హైదరాబాదు, గుంటూరు, మంగళగిరి, నర్సరావుపేట, మచిలీపట్నం, కంచికచర్ల, నందిగామ, ఆగిరిపల్లి, ఏలూరు, నర్సాపురం, అనంతపురం, నెల్లూరు మొదలైన చోట్ల కూడా తన అవధాన విద్యను ప్రదర్శించాడు. ఇతని అవధానాలలో సమస్య, దత్తపది , వర్ణన, నిషిద్ధాక్షరి , వ్యస్తాక్షరి , వారకథనము, యాంత్రికచిత్రము, అప్రస్తుత ప్రసంగము అనే అంశాలు ఉంటాయి.
ఇతని అవధానాలలో కొన్ని పూరణలు ఈ విధంగా ఉన్నాయి.
పూరణ:కంటి శుక్లంబులును, పుప్పిపంటి నొప్పి
శక్తి హీనత, భార్యకు భక్తిలేమి
సుతుల నిర్లక్ష్యవైఖరి మతి చెఱుప; వి
రక్తి మించి సంసారి బైరాగి యయ్యెపూరణ: ధరణిని రావణాసురుని దర్పమడంపగ నెంచి ధాత ఈ
శ్వర పరరూపమట్లు ప్రభవం బొనరించెను రామమూర్తిను
ర్వర బహుధాన్యవంతము పురంబగునట్టి అయోధ్య లోపలన్
పరమ ప్రమాదియై అసురభంజకుడయ్యె నతండు మెత్తురేఇతడు ఈ క్రింది రచనలను చేశాడు.
ఇతడు భువన విజయం, బ్రహ్మసభ, ఇందిరా మందిరం మొదలైన సాహిత్యరూపకాలలో మహాకవుల పాత్రలను పోషించి ప్రేక్షకుల మెప్పును పొందాడు.
ఇతడికి అవధాన సరస్వతి ,అవధాని శిరోమణి అనే బిరుదులు ఉన్నాయి.
మెకాంగ్ నది
మెకాంగ్ నది (Mekong River) అనేది ఆసియా ఖండం యొక్క ఆగ్నేయ భాగంలో ఉన్న ఒక నది. ఇది చైనా, బర్మా, థాయిలాండ్, లావోస్, కంబోడియా, మరియు చివరగా వియత్నాం దేశాల గుండా ప్రవహిస్తుంది.
చందే(వాద్య పరికరం)
చందే అనేది దక్షిణ భారతదేశంలోని సంప్రదాయ, శాస్త్రీయ సంగీతంలో ఉపయోగించే డప్పు వంటి వాద్య పరికరం. ఎక్కువగా కర్ణాటక ప్రాంతంలో చేసే యక్షగానంలో ఈడప్పును వాడతారు. ఈ పరికరానికి ముఖ్యంగా జానపద, శాస్త్రీయ, కర్ణాటక సంగీత పద్ధతులకు చెందిన లయ ఉంటుంది. హిందుస్థానీ సంగీతానికి చెందిన లయ ఉండటం అరుదే.  ఈ డప్పులో రెండు రకాలున్నాయి. ఉత్తర సంప్రదాయానికి చెందిన "బడగు తిట్టు చందే", దక్షిణ సంప్రదాయానికి చెందిన "తెంకు తిట్టు చందే". కర్ణాటక, కేరళల్లోని కోస్తా ప్రాంతాల్లో ఈ రకమైన డప్పును ఎక్కువగా ఉపయోగిస్తారు. కర్ణాటక ప్రాంతంలో ఆడే యక్షగానంలో బడగు తిట్టు చందే రకమైన డప్పును వాడతారు. ఈ రకమైన డప్పు, కేరళలో వాడే చందే డప్పుకు నిర్మాణ విషయంలోనే కాక, ధ్వని విషయంలో కూడా చాలా తేడాలుంటాయి.
ప్రాచీన హిందూ శిల్పాల్లో, చిత్రాల్లో, పురాణాల్లో చందే గురించిన ప్రస్తావన ఉంది. ఎక్కువగా యుద్ధ సమయంలో ఈ వాద్య పరికరాన్ని వాడినట్టు ఆయా కళారూపాల్లో ఆధారాలు ఉన్నాయి. 3 కిలోమీటర్ల దూరం వరకు ఈ డప్పు శబ్దాన్ని వినవచ్చు. అంతటి ధృడమైన లయ ఈ డప్పుకు ఉంది. గత 150 ఏళ్ళ నుంచీ మాత్రం ఈ డప్పును యక్షగానంలో వాడుతున్నారని కొంతమంది చరిత్రకారుల నమ్మకం.
పనస చెట్టు చెక్కతో ఈ డప్పును తయారు చేస్తారు. కన్నడ భాషలో దీని శరీరాన్ని గూడు అని పిలుస్తారు. ఈ డప్పును వాయించేవారు యక్షగానంలో వాడే తాళాలను అనుసరిస్తారు. ఈ తాళాలకు కర్ణాటక సంగీత తాళాలకు మధ్య సారూప్యతలు ఉంటాయి. దీని లయకు శాస్త్రీయ సంగీతంలో మూలాలు ఉండటమే కారణం.
డప్పు పైభాగంలోని వృత్తాకారాన్ని ఆవు చర్మంతో తయారు చేస్తారు. డప్పు తలనూ, కింద భాగాన్నీ కలుపుతూ 12 కర్రలు ఉంటాయి. సాధారణంగా డప్పు తలభాగం 32 సెంటీ మీటర్ల నుంచీ, 23 సెంటీ మీటర్లు ఉంటుంది. తలలోని వాయించే భాగం కొలత 20 సెంటీమీటర్లు. శృతి చేసుకునేందుకు వీలుగా డప్పు తల భాగంలో తాళ్ళు కడతారు. డప్పు తలభాగం మొత్తానికీ ఒక తాడు కడతారు. ఇది డప్పును పట్టుకునేందుకు వీలుగా ఉంటుంది. సాధారణంగా చందేను గాయకుల యొక్క పై షడ్జమంలో శృతి చేసుకుంటారు.
చందేను రెండు కర్రలు ఉపయోగించి వాయిస్తారు. నిలువుగా, కొంచెం ఏటవాలుగా పట్టుకుని వాయిస్తారు. కింది భాగం నేలకు తగలకుండా జాగ్రత్తపడతారు.
చందే డప్పును కొట్టే కర్రలను కన్నడలో చందే కొలు అని పిలుస్తారు. ఈ కర్రల పొడవును బట్టీ ఆకారం, మందం ఆధారపడి ఉంటాయి. నిజానికి రెండు కర్రలూ ఒకలా ఉండవు. ఎడమ చేతి వైపు కర్ర, కుడి చేతి వైపు కర్ర ఆకారం, పొడవూ వేరుగా ఉంటాయి. ఈ చందే డప్పు కర్రలు సాధారణంగా 28 సెంటీమీటర్ల పొడవు ఉంటాయి.
దేవిశెట్టి కృష్ణారావు
దేవిశెట్టి కృష్ణారావు ప్రముఖ రంగస్థల నటులు.
ఈయన 1958 ఆగష్టు 12న గుంటూరు జిల్లా, తెనాలిలో జన్మించారు.
చిన్నప్పటినుండి తన మేనమామలైన కన్నెగంటి నాసరయ్య, రాధగార్ల నాటకాలను చూసి పెరిగిన కృష్ణారావు నటనపై ఆసక్తిని పెంచుకొని నాటకరంగానికి వచ్చారు. తన అన్నగారైన సాయిబాబు, కృష్ణారావుకు ప్రప్రథమంగా మేకప్ వేసి నాటకాలలో ప్రోత్సహించాడు. మొదట్లో రాజీనామా నాటికలో నటించిన కృష్ణారావు, కాశీమోహన్ నేతృత్వంలో ఛైర్మన్, అడ్రస్ లేని మనుష్యులు వంటి నాటకాలలో నటించారు.
1978లో నన్నపనేని వెంకట్రావ్ స్మారకార్ధం కన్నెగంటి మధు మరియు ఇతర మిత్రులతో జె.జె అండ్ యన్.వి.ఆర్. ఆర్టు థియేటర్ ను స్థాపించి, కుక్క నాటికను వివిధ పరిషత్తులలో ప్రదర్శించారు. పాత గుంటూరులో జరిగిన పరిషత్ లో కుక్క నాటికలోని పాలేరు పాత్రకుగానూ కృష్ణారావుకు ఉత్తమ పాత్రోచిత నటుడుగా బహుమతి లభించింది.
భమిడిపాటి జగన్నాథరావు
భమిడిపాటి జగన్నాథరావు కృష్ణాజిల్లాకు చెందిన కథారచయిత. ఇతడు కృష్ణా జిల్లా, గుడివాడలో 1934, డిసెంబర్ 1న జన్మించాడు. నాగపూర్ విశ్వవిద్యాలయం నుండి పబ్లిక్అడ్మినిస్ట్రేషన్‌లో ఎం.ఎ పట్టా పొందాడు. ఆంధ్రప్రదేశ్ రాష్ట్ర సమాచార పౌరసంబంధాల శాఖలో జాయింట్ డైరెక్టర్‌గా, ఆంధ్రప్రదేశ్ గవర్నర్‌కు ప్రెస్ సెక్రెటరీగా ఉద్యోగ బాధ్యతలు నిర్వహించి పదవీ విరమణ గావించాడు.
ఇతడు వ్రాసినవి కొన్ని కథలే అయినా అవి పాఠకుల, విమర్శకుల ప్రశంసలు పొందాయి. ఇతని కథలు ఆంధ్రపత్రిక, ఆంధ్రజ్యోతి, మాభూమి, జ్యోతి, జయశ్రీ, ఆహ్వానం, తెలుగు స్వతంత్ర, వార్త, రచన, నవ్య, చినుకు, ఇండియా టుడే తదితర పత్రికలలో అచ్చయ్యాయి. మూడు కథా సంపుటాలుగా వెలువడ్డాయి. 
కథానిలయంలో లభ్యమౌతున్న ఇతని కథలు కొన్ని:
ఘాట్
ఘాట్ (Ghat) అనగా నదిలోకి, ముఖ్యంగా పవిత్ర నది యొక్క ఆధ్యాత్మిక ప్రదేశం వద్ద గట్టు వెంబడి భక్తులు నదిలో స్నానాలు చేసేందుకు సౌకర్యంగా ఉండేలా నదిలోకి దిగేందుకు, ఎక్కేందుకు నిర్మించిన మెట్ల వరుస.
చాముండి కొండలు
చాముండి కొండలు (Kannada: ಚಾಮುಂಡಿ ಬೆಟ್ಟ) కర్ణాటక రాష్ట్రంలోని మైసూర్ నగరానికి తూర్పున 13కిలోమీటర్ల దూరంలో ఉన్నాయి. ఈ  కొండపై చాముండేశ్వరీ దేవి అమ్మవారి గుడి ఉంది. ఇవి 1,000 మీటర్ల ఎత్తులో ఉన్నాయి.
ఈ కొండపై చాముండేశ్వరి దేవి గుడి ఉంది. ఎన్నో శతాబ్దాల నుంచీ మైసూరు రాజులు ఈ అమ్మవారిని కొలుస్తున్నారు. కృష్ణరాజ ఉడయార్  III ఈ గుడిని పునర్నిర్మించారు..
కె.ఎస్.ఆర్. కృష్ణమూర్తి
కె.ఎస్.ఆర్. కృష్ణమూర్తి ప్రముఖ రంగస్థల నటులు.
కృష్ణమూర్తి చినగాదెలవర్రు లో 1932 ఫిబ్రవరి 15న జన్మించారు.
చిన్నవయసులోనే ప్రేమలీలలు, కృష్ణవిజయం, ఏది న్యాయం, కాంగ్రేస్ విజయం మొదలైన వాటిలో నటించారు. హైస్కూల్ లో చదువుతున్న సమయంలో తెలుగు పండితులు జాస్తి శ్రీరాములు ప్రోత్సాహంతో వారసత్వం నాటకంలో నటించారు. 1963లో బ్రాహ్మణ కోడూరులో నిర్వహించిన మాధవపెద్ది వెంకట్రామయ్య స్మారక కళాపరిషత్ లో గుమ్మడి వెంకటేశ్వరరావు చేతులమీదుగా ఉత్తమ నటనకు ప్రథమ బహుమతిని అందుకున్నారు.1968లో చదలవాడ గ్రామంలో జరిగిన నాటక పోటీలలో పాల్గొని ద్వితీయ బహుమతి పొందారు.
పోస్టల్ శాఖ ఉద్యోగంలో రిటైరైన కృష్ణమూర్తి, ప్రస్తుతం కూచిపూడిలో ఉంటూ కళారంగంలో కృషి చేస్తున్నారు.
లక్ష్మీపురం (అర్ధవీడు)
లక్ష్మీపురం (అర్ధవీడు), ప్రకాశం జిల్లా, అర్ధవీడు మండలానికి చెందిన గ్రామము.
(పొట్టిబసవాయిపల్లె) గ్రామ సమీపంలోని కొండ ప్రాంతంలో, 2017,మే-23న, నూతనంగా శ్రీ ఆంజనేయస్వామివారి ఆలయ నిర్మాణం కొరకు త్రవ్వుచుండగా, 45 రాక్షస గూళ్ళు వెలుగు చూసినవి. వీటిని క్రీ.పూ.ఏడవ శతాబ్దానివని, వీట్ని బృహత్ శిలాయుగంనాటి సమాధులుగా గుర్తించాలని, పురాతత్వశాస్త్రఙుల ఉవాచ. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు ప్రకాశం; 2017,మే-24; 11వపేజీ.
వైద్య విద్య
వైద్య విద్య (Medical education - మెడికల్ ఎడ్యుకేషన్) అనేది వైద్య అభ్యాసకుడి అభ్యాసమునకు సంబంధించిన విద్య; వైద్యుడు కావడానికి తీసుకొనే ప్రారంభ శిక్షణ (ఉదాహరణకు వైద్య పాఠశాల మరియు ఇంటర్న్షిప్ నందు), మరియు వైద్యుడు అయిన తరువాతటి అదనపు శిక్షణ (ఉదా: రెసిడెన్సీ మరియు ఫెలోషిప్ నందు).
అకాడమీ పురస్కారాలు - ఉత్తమ చిత్రం
ఆస్కార్ అవార్డుగా ప్రసిద్ధి చెందిన అకాడమీ పురస్కారాలలో ఉత్తమ చిత్రం విభాగంలో ప్రతియేటా ఇచ్చే బహుమతులను అకాడమీ ఆఫ్ మోషన్ ఫిక్చర్ ఆర్ట్స్ అండ్ సైన్సస్ (AMPAS) 1929 నుండి ప్రదానం చేస్తున్నది. ఈ పురస్కారాలలో మిగిలిన విభాగాల కన్నా ఉత్తమ చిత్రం కేటగరీ ముఖ్యమైనదిగా భావిస్తారు ఎందుకంటే ఈ పురస్కారం దర్శకత్వం, నటన, సంగీతం, కథ, ఎడిటింగ్ మొదలైన అన్ని అంశాలను పరిగణనలో తీసుకుని ప్రకటిస్తారు కాబట్టి. ఈ పురస్కారంపై మీడియా ఎక్కువ దృష్టి పెడుతుంది. ఈ పురస్కారాన్ని చిత్ర నిర్మాత/నిర్మాతలకు అందజేస్తారు. 1973 నుండి ప్రతి యేటా అకాడమీ పురస్కారాల ప్రదానోత్సవంలో ఉత్తమ చిత్రం పురస్కారం అన్ని పురస్కారాలను అందజేసిన తరువాత చిట్టచివరగా దీనిని ప్రకటిస్తున్నారు. 88వ అకాడమీ పురస్కారాల వరకు 528 చిత్రాలు ఉత్తమ చిత్రం కేటగరీ కొరకు పరిశీలించబడ్డాయి.
మొదటి అకాడమీ పురస్కార ప్రదానోత్సవం (1927-28 సంవత్సరాలకు గాను)లో వింగ్స్ అనే చిత్రానికి విశిష్ట చిత్రం ("Outstanding Picture")గా, సన్‌రైజ్ అనే చిత్రానికి అద్వితీయ మరియు కళాత్మక చిత్రం ("Academy Award for Best Unique and Artistic Production|Unique and Artistic Picture")గా రెండు పురస్కారాలను అందజేశారు. తరువాత సంవత్సరం నుండి అద్వితీయ మరియు కళాత్మక చిత్రం అవార్డును ఉపసంహరించారు. రెండవ సంవత్సరం కూడా ఈ పురస్కారాన్ని విశిష్ట చిత్రం అని పేరు పెట్టినా తరువాత ఈ పేరు అనేక మార్పులు చెంది 1962 నుండి "ఉత్తమ చిత్రం"గా స్థిరపడింది.
1950 వరకు ఈ పురస్కారాన్ని నిర్మాణ సంస్థ ప్రతినిధికి ప్రదానం చేసేవారు. 1950లో ఈ పద్ధతిని మార్చి అందరు నిర్మాతలకు ప్రదానం చేయడం ప్రారంభించారు. ఈ నియమాన్ని 1998లో ముగ్గురు నిర్మాతలకు కుదించారు.
అకాడమీ పురస్కారాలలో ఉత్తమ చిత్రం పురస్కారం, ఉత్తమ దర్శకుడు పురస్కారం ఒకదానికొకటి ముడిపడి ఉన్నట్టు ఈ పురస్కారాల చరిత్ర గమనిస్తే తెలుస్తుంది. మొత్తం 88 ఉత్తమ చిత్రం పురస్కారం పొందిన చిత్రాలలో 62 చిత్రాలకు ఉత్తమ దర్శకుడు పురస్కారం కూడా లభించింది. కేవలం నాలుగు చిత్రాలు మాత్రం ఉత్తమ చిత్రం పురస్కారం అందుకున్నా ఉత్తమ దర్శకుడు పురస్కార పరిశీలను నామినేట్ చేయబడలేదు. రెండు చిత్రాలు మటుకు ఉత్తమ దర్శకుడు పురస్కారాన్ని పొంది ఉత్తమ చిత్రం పురస్కార పరిశీలనకు ఎంపిక కాలేదు. .ఈ క్రింది పట్టికలో ఇంతవరకు ఉత్తమ చిత్రంగా ఎన్నికైన చిత్రాలు, వాటిని నిర్మించిన నిర్మాణ సంస్థలు, నిర్మాతల వివరాలు ఇవ్వబడ్డాయి.
Notes
ఆలా గోపాలస్వామి
ఆలా గోపాలస్వామి ప్రముఖ రంగస్థల నటులు.
గోపాలస్వామి 1940లో చక్రాయపాలెం లో జన్మించారు.
కన్నెగంటి రాధ దగ్గర కళారంగంలో శిక్షణ తీసుకున్నారు. గోపాలస్వామిపై కమ్యూనిష్టు పార్టీ నాయకులు, రచయిత బొల్లిముంత శివరామకృష్ణగారి ప్రభావం ఎక్కువగా ఉండేది. కమ్యూనిష్టు పార్టీ రెండుగా చీలకముందు ప్రజలను చైతన్యవంతులను చేయాలన్న ఆశయంతో గోపాలస్వామి ఊరురా తిరుగుతూ, బుర్రకథలు చెప్పడం, పాటలు పాడడం, నాటకాల్లో నటించడం చేసేవారు.
వాటితోపాటు నవయుగం, పేదపడుచు, అన్నాచెల్లెలు, కులంలేని పిల్ల, సీతారామరాజ, చాణక్యశపధం, మహావీర పురుషోత్తం, హరిశ్చంద్ర, చింతామణి, బాలనాగమ్మ మొదలగు పౌరాణిక, చారిత్రాత్మక, సాంఘిక నాటకాలలో నటించారు.
వంటి దూరదర్శన్ ధారావాహికలో నటించారు.నాలుగు దశాబ్దాలుగా నాటకరంగంలో కృషిచేస్తున్న గోపాలస్వామి కేంద్రప్రభుత్వ సాంగ్ అండ్ డ్రామా డివిజన్ వారి ఇందిరమ్మ రూపవాణి రూపకంలో మరియు రాష్ట ప్రభుత్వం వారు నిర్వహించిన సారా నిషేధ కార్యక్రమాలలోనూ, అక్షరదీప్తి కార్యక్రమాలలోనూ పాల్గొన్నారు. అక్షర దీప్తి కళాజాతలో దర్శకత్వం వహించారు. 1986 నుండి రేడియో ఆర్టిస్ట్ గా కొనసాగుతున్నారు.
ఇన్సైడ్ అవుట్
ఇన్సైడ్ అవుట్ (2015) అనే ఆనిమేటెడ్ సినిమా పిక్సార్ ఆనిమేటెడ్ స్టూడియోస్ సంస్థ నిర్మించింది. పీట్ డాక్టర్ దర్శకత్వం వహించారు. చిన్నఒక ఆడపిల్ల మనసులోని పలు భావోద్వేగాలు పాత్రలుగా రూపొందించబడిన ఈ సినిమాలో ఆనందం (జాయ్) కి అమీ పోహ్లేర్ గాత్రదానం చేశారు.
సాఫ్ట్వేర్ తో నిర్వచించబడే రేడియో
సాఫ్ట్వేర్ తో నిర్వచించబడే రేడియో (SDR),ఇది ఒక రేడియో కమ్యూనికేషన్ వ్యవస్థ.సాధారణంగా రేడియో లో హార్డ్ వేర్ లో అభివృద్ది చేసిన మిక్సర్,అంప్లిప్లయెర్,మడ్యులేటర్/డిమాడ్యులేటర్,డిటెక్టర్ లు ఉంటాయి కాని దీనెలో సాఫ్ట్వేర్ (కంప్యుటర్) తో నిర్వచించబడతాయి.
అనలాగ్-టు-డిజిటల్ కన్వర్టర్ కలిగి ఒక వ్యక్తిగత కంప్యూటర్ సౌండ్ కార్డ్ ఉన్నది.సాఫ్ట్వేర్ రేడియోలు సైనిక మరియు సెల్ ఫోన్ సేవలను ముఖ్యమైన ప్రయోజనం కలిగి,రెండూ నిజ సమయంలో రేడియో ప్రోటోకాల్లు మారుతు అనేక రకాల సర్వ్ చేస్తాయి.దీర్ఘకాలంలో,సాఫ్ట్వేర్ నిర్వచించబడిన రేడియోలు SDRForum (ప్రస్తుతం వైర్లెస్ ఇన్నోవేషన్ ఫోరం) వంటి సానుకూలపరుల భావిస్తున్నారు.
సాఫ్ట్వేర్ తో నిర్వచించబడే రేడియో సమాచారాల ప్రబలమైన టెక్నాలజీ కలిగింది.SDR ల, సాఫ్ట్వేర్ తో పాటు నిర్వచించిన యాంటెనాలు అభిజ్ఞా రేడియో ఎనేబులర్లు ఉన్నాయి.
ఒక సాఫ్ట్వేర్ నిర్వచించబడిన రేడియో సహా ఒకటి లేదా రెండు మార్గాలను, రేడియోలను మునుపటి రకాల డిజైనర్లు "పరిమిత స్పెక్ట్రమ్" అంచనాలు నివారించేందుకు తగినంత అనువైనది.
కత్రినా కైఫ్ సినిమాల జాబితా
కత్రినా కైఫ్ బాలీవుడ్ చిత్రాల్లో ప్రముఖంగా నటించే ప్రముఖ బ్రిటీష్ నటి. ఆమె తొలి చిత్రంగా 2003లో బూం విడుదలై ఫ్లాప్ గా నిలిచింది. మల్లీశ్వరి (1994) అన్న తెలుగు చలన చిత్రంలో జమీందారీకి వారసురాలి పాత్ర పోషించారు. బాలీవుడ్ లో కైఫ్ విజయాన్ని సల్మాన్ ఖాన్ సరసన మైనే ప్యార్ క్యూ కియా? సినిమాతో అందుకున్నారు.2006లో "హమ్‌కో దీవాన కర్ గయే" అనే సంగీత ప్రధాన ప్రేమకథాచిత్రంలో అక్షయ్ కుమార్ సరసన నటించింది. ఈ సినిమా ఆర్థికంగా దెబ్బతిన్నా ఈ జోడీ తరువాత అనేక సినిమాలలో కనిపించింది.
లౌవ్రే మ్యూజియం
లౌవ్రే మ్యూజియం (Louvre Museum) అనేది పారిస్లో ఉన్న ఒక మ్యూజియం. ఈ మ్యూజియంలో ఉన్న కళా ఖండాల కారణంగా ఈ మ్యూజియం ప్రతి సంవత్సరం లక్షలాది సందర్శకులను ఆకర్షిస్తుంది. ఇది ప్రపంచంలో అత్యంత ప్రసిద్ధ కళా మ్యూజియం. ఈ లావ్రే మ్యూజియంలో లియొనార్డో డావిన్సి అనే ప్రముఖ ప్రాచీన చిత్రకారుడు చిత్రించిన ప్రఖ్యాతి గాంచిన మోనాలిసా చిత్రపటం ఉంది. ఇంకా ఈ మ్యూజియంలో రెంబ్రాండ్ట్, గియాంబట్టిస్టా పిట్టొని, కారావాగ్గియో, రూబెన్స్, టైటియాన్, యూజీన్ డెలక్రొయిక్స్ వంటి గొప్ప చిత్రకారులు చిత్రించిన చిత్రాలు కూడా ఉన్నాయి. ఈ లౌవ్రే మ్యూజియం లోపల విగ్రహాలు కూడా ఉన్నాయి. ఇక్కడ అత్యంత ప్రముఖ విగ్రహాలైన వీనస్ డి మైలో మరియు విన్జెడ్ విక్టరీ ఆఫ్ సమోత్‌రేస్ విగ్రహాలు ఉన్నాయి.
ఆలయం ఇన్స్టిట్యూట్
ఆలయం ఇన్స్టిట్యూట్ (מכון המקדש – The Temple Institute) ప్రాచీనమైన జెరూసలెం లో ఒక మ్యూజియం, రీసెర్చ్ అండ్ ఎడ్యుకేషన్ సెంటర్ ఉంది. ఇది రబ్బీ ఇస్రాయెల్ ఏరియల్ ద్వారా 1987 లో స్థాపించబడింది. ఇన్స్టిట్యూట్ రెండు గడిచిపోతుంది యెరూషలేములో దేవాలయాలు (అని ఫస్ట్ ఆలయం మరియు రెండవ దేవాలయ). రబ్బీ ఏరియల్ మానవ నిర్మిత పీఠభూమి యూదులు కాల్ టెంపుల్ మౌంట్ పై రెండవ దేవాలయ పునర్నిర్మాణానికి యోచిస్తోంది.